text:
Ou uso e ma tuafafine pele, o le manulauti o la’u savali o le faamamaluina lea ma patipatia le mea sa faia e le Alii ma o loo faia e tautuaina ai e matitiva ma e le tagolima o Ana fanau i le lalolagi. E alofa o Ia i Ana fanau o loo manaomia le fesoasoani, faapea foi i latou e mananao e fesoasoani. Ua Ia fatuina foi ni auala e faamanuiaina ai i latou o loo manaomia le fesoasoani faapea foi i latou e ofoina atu.
E faafofogina e lo tatou Tama Faalelagi tatalo a Lana fanau i le lalolagi atoa o loo augani atu mo mea e aai ai, o lavalava e ufiufi ai o latou tino, ma le mamalu o le a oo mai ona ua mafai ona tausia i latou lava. Ua oo atu na augani ia te Ia talu lava ona Ia tuuina o alii ma tamaitai i le fogaeleele.
Tou te silafia na manaoga i mea o outou nonofo ai ma mai le lalolagi atoa. E tele lava ina ootia o outou loto i lagona o le faavauvau. A e feiloai i se tasi o tauivi e sue se galuega, e te lagonaina lena manao e fesoasoani. E te lagonaina pe a e alu i le fale o se fafine ua oti lana tane ma iloa ai e leai ni ana mea e ‘ai. E te lagonaina pe a e vaai i ata o tamaiti o fetagisi ma saofafai i le otaota o o latou fale ua faatamaiaina e se mafui’e po o se afi.
Talu ai e faafofogaina e le Alii a latou tagi ma lagonaina lou lotoalofa mo i latou, o lea na Ia saunia ai lava mai le amataga o taimi ni auala mo Ona so’o e fesoasoani ai. Na Ia valaaulia Ana fanau ina ia faapaiaina o latou taimi, o a latou mea e maua, ma i latou lava e auai atu faatasi ma Ia e auauna atu ai i isi.
O Lana auala e fesoasoani ai sa faaigoaina i nisi taimi o le “Ola i le Tulafono o le Faapaiaga.” I se tasi vaitau sa faaigoaina ai Lana ala o le faatulagaga aufaatasi maopoopo. Ua faaigoa nei i lo tatou taimi o le polokalama uelefea a le Ekalesia.
O igoa ma auiliiliga o le faagaoioiga ua suia ina ia fetaui ma manaoga ma tulaga o tagata. Peitai o taimi uma lava, o le ala a le Alii e fesoasoani ai ia i latou e i ai manaoga faaletino, e manaomia ai tagata ua faapaiaina i latou lava ma a latou meatotino i le Atua ma Lana galuega, ona o lo latou lava alolofa.
Sa ia valaaulia ma poloaiina i tatou ina ia auai i le faatinoga o Lana galuega e sii a’e ai i latou o loo manaomia le fesoasoani. Ua tatou osia se feagaiga e faia lena mea, i le vai o le papatisoga ma totonu o malumalu paia o le Atua. Tatou te faafouina le feagaiga i Aso Sa pe a tatou aai ma feinu i le faamanatuga.
O lo’u faamoemoega i le aso, o le faamatala atu lea o ni nai avanoa na Ia saunia mo i tatou e fesoasoani ai i isi o loo manaomia. E le mafai ona ou talanoa i avanoa uma i lenei taimi puupuu tatou te mafuta ai. O lo’u faamoemoe o le toe faafou lea ma faamalosia lau tautinoga e te galue ai.
O loo i ai se viiga e uiga i le valaaulia a le Alii i lenei galuega, sa ou usuina lava talu mai lo’u tamaitiiti. A o ou tamaitiiti, sa tele ina ou gauai atu i le fati fiafia nai lo le mana o upu. Ou te tatalo o le a ootia o outou loto i lagona o le fatuga i le aso. Se’i o tatou toe faalogologo atu i upu:
Ua ou faia ea se lelei i le aso?
Ua ou fesoasoani ea?
Ua ou faafiafia ea, i se ua faanoanoa?
A leai, ua le aoga.
Ua ou faamama i se ua mafatia
Ma faamafanafana i ai?
O e ua mama’i, ua ou tausia ea?
Ma faainu ma fafaga i ai?
Ia ala ma fai se lelei
Nai lo le mana’o i manuia.
O se fiafiaga; se faamanuiaga;
Se alofa tiute aoga.1
E auina mai lava e le Alii ia i tatou uma e le aunoa ia fe’au e lapatai mai ai se faafitauli. O nisi taimi, atonu o se lagona faafuasei o le tigaalofa mo se tasi o loo manaomia le fesoasoani. Atonu e lagonaina e se tamā pe a vaai atu o pau se tamaitiiti ma maosia ai se tuli. Atonu e lagonaina e se tina pe a faalogoina se tagi fefe o sana tama i le po. Atonu e lagonaina e se atalii po o se afafine le tigaalofa mo se tasi, e foliga faanoanoa pe fefe i le aoga.
Ua tofu ootia i tatou uma i lagona o le tigaalofa mo isi tatou te le iloa. Mo se faataitaiga, ina ua outou faalogo i lipoti o galu fafati i le Pasefika ona o le mafuie i Iapani, sa outou lagonaina le popole mo i latou e ono afaina ai.
E oo mai lagona o le tigaalofa i le fiaafe o outou sa maua tala e uiga i lologa i Kuiniselani, Ausetalia. O lipoti o talafou sa tele lava i faitauga o le aofai o loo manaomia le fesoasoani.Ae o le toatele lava o outou sa lagonaina le tiga ona o tagata. Sa tali atu le 1,500 pe sili atu foi tagata o le Ekalesia sa ofo fua atu i le valaau, i Ausetalia o e na o mai e fesoasoani ma faamafanafana atu.
Sa liliu atu o latou lagona o le tigaalofa i se faaiuga e faatino a latou feagaiga sa osia. Ua ou vaai i faamanuiaga e oo mai i le tagata e manaomia le fesoasoani ma mauaina, faapea foi i le tagata na te faaaogaina le avanoa e foai atu ai.
E vaaia e matua popoto i tulaga manaomia uma lava, se auala e aumaia ai faamanuiaga i olaga o io latou atalii ma afafine. Sa sii mai talu ai nei e ni tamaiti se toatolu ni ipu sa i ai se taumafataga manaia o le afiafi, i lo matou faitotoa i luma. Sa silafia e o latou matua, sa matou manaomia le fesoasoani ma sa la faaaofia ai le la fanau i le avanoa e tautuaina ai i matou.
Sa faamanuiaina e matua lo matou aiga i le latou auaunaga agalelei. Ona o la la’ua filifiliga e faataga le la fanau e auai i le foaiina mai, o lea sa la tuuina atu ai faamanuiaga i fanau a le la fanau. O le ataata fiafia o tamaiti a o latou tuua lo matou fale, sa ou mautinoa ai o le mea lena o le a tupu. O le a la ta’uina i le la fanau le olioli sa latou lagonaina, i le tuuina atu o le auaunaga agalelei mo le Alii. Ou te manatua lena lagona le leoa o le faamalieina mai lo’u tamaitiiti, a o ou veleina vao mo se tuaoi ina ua talosagaina e lo’u tama. Soo se taimi lava e valaaulia ai a’u ou te tuuina atu, ou te manatua ai lava ma talitonu i le viiga, “Le Atua Malie Lau Galuega.”2
Ou te iloa na tusia na fatuga e faamatala ai le olioli e maua mai i le tapuai atu i le Atua i le Sapati. Peitai, o na tamaiti sa o mai ma meaai i lo matou fale, sa latou lagonaina i se aso o le vaiaso le olioli i le faia o le galuega a le Alii. Sa vaai foi o latou matua i le avanoa e faia ai le galuega lelei ma faasafua atu ai le olioli i isi augatupulaga.
O le ala a le Alii e tausia ai i latou e manaomia le fesoasoani, e maua ai se isi avanoa mo matua e faamanuiaina ai a latou fanau. Sa ou vaaia lena mea i se faletapuai i se tasi Aso Sa. Sa tuu atu e se tamaitiiti laitiiti i le epikopo se teutusi o le foai a lona aiga, a o ia ulu atu i le falesa a o lei amataina le sauniga faamanatuga.
Sa ou iloaina le aiga ma le tamaitiiti. Sa faatoa iloa e le aiga se tasi o le uarota e manaomia le fesoasoani. Sa fai atu e le tamā o le tamaitiiti se tala faapea i le tamaitiiti, a o ia tuuina i totonu o le teutusi se taulaga anapogi ua sili atu ona agalelei. “Sa tatou anapopogi nei ma tatalo mo i latou o loo manaomia le fesoasoani. Faamolemole tuu le teutusi lea i le epikopo mo i tatou. Ou te iloa o le a ia tuuina atu e fesoasoani ai ia i latou e tele atu o latou manaoga nai lo i tatou.”
Nai lo tiga o le fiaai i lena Aso Sa, o le a manatua lava e le tamaitiiti le aso faatasi ai ma se lagona fiafia. Sa mafai ona ou iloa i lana ataata, ma lona uumauina o le teutusi, sa ia lagonaina le faatuatuaga tele o lona tamā na te aveina ai le taulaga a le aiga mo e matitiva. O le a ia manatuaina lava lena aso, pe a avea o ia ma tiakono, ma atonu foi e faavavau.
Na ou vaaia foi lena lava fiafia i foliga o tagata na fesoasoani i tagata mo le Alii i Idaho i tausaga ua mavae. Na pa le Faatanoa o le Teton, i le aso Toonai 5 Iuni, 1976. E 11 tagata na maliliu ai. E faitau afe ma afe tagata na tatau ona tuua o latou aiga i nai itula. Sa tafia ese nisi fale. E fiaselau fale sa na o ni taumafaiga ma mea e lei gafatia e i latou e ona, sa mafai ai ona toe fai e nonofo ai.
O i latou na faalogo i le mala sa latou lagonaina le tigaalofa ma lagonaina foi le valaau e faia galuega lelei. Na tuua e tuaoi, epikopo, peresitene o Aualofa, taitai o korama, faiaoga o aiga ma faiaoga asiasi, o latou aiga ma galuega ae o e faamama ia fale o isi na lolovaia.
Sa i ai se ulugalii na toe foi mai i Rexburg mai sa la tafaoga ina ua faatoa mae’a le lolo. La te lei o e vaai lo la’ua fale. Ae, sa la suea le epikopo e fesili i ai po o fea se mea e mafai ona la fesoasoani ai. Sa ia faasinoina i la’ua i se aiga sa manaomia le fesoasoani.
Ina ua mavae ni nai aso sa la o loa e siaki lo la’ua fale. Ua leai se mea, ua tafea i le lolo. Sa la toe savavali mai i le epikopo ma fesili, “O le a la se mea e te finagalo ma te faia?”
Po o fea lava tou te nonofo ai, ua outou vaai i lena vavega o le tigaalofa ua liua i le faatinoga o le le manatu faapito. Atonu e le o se taunuuga o se mala matautia faalenatura. Ua ou vaai i se korama a le perisitua, na tulai a’e ai se uso e faamatala le manaoga o se tamaloa po o se fafine o loo sailia se avanoa e faigaluega ai ina ia tausia i latou lava ma lona aiga. Sa mafai ona ou lagonaina le tigaalofa i le potu, ae na fautuaina e nisi ni igoa o tagata e ono faafaigaluegaina le tagata o loo manaomia se galuega.
O le mea na tupu i lena korama o le perisitua, ma le mea sa tupu i fale na afaina i le lolo i Idaho, o se faaaliga lea o le ala a le Alii e fesoasoani ai ia i latou e matua manaomia le fesoasoani ina ia toe faalagolago ai ia i latou lava.Tatou te lagonaina le lotoalofa ma ua tatou iloa le ala e galulue ai i le ala a le Alii e fesoasoani ai.
Ua tatou faamanatuina le 75 tausaga o le polokalama uelefea a le Ekalesia i le tausaga nei. Sa amata e foia ai manaoga o i latou sa leai ni galuega, faatoaga e oo lava i fale i le taimi na lauiloa O Le Pau Tele o le Tamaoaiga.
Ua toe oo mai foi i o tatou taimi ia tulaga manaomia ogaoga i le fanau a le Tama Faalelagi, e pei foi ona sa i ai, ma o le a i ai pea i taimi uma. O mataupu faavae i le faavaega o le polokalama uelefea a le Ekalesia, e le mo na o se taimi se tasi po o se nofoaga e tasi. E mo taimi uma ma nofoaga uma.
O na mataupu faavae e faaleagaga ma faavavau. Ona o lena mafuaaga, o le malamalama i ai ma teuina i o tatou loto o le a mafai ai e i tatou ona vaai ma faaaoga avanoa e fesoasoani ai i soo se taimi ma soo se nofoaga e valaaulia i ai i tatou e le Alii.
O ni nai mataupu faavae nei sa taialaina ai a’u pe a ou manao e fesoasoani i le ala a le Alii, ma pe a oo ina fesoasoani mai isi ia te au.
Muamua, e sili atu le fiafia o tagata uma ma lagonaina lona faaaloalogia, pe a mafai ona latou tausia i latou lava ma o latou aiga ona aapa atu ai lea e tausia isi. Ou te faafetai lava mo i latou sa fesoasoani e taulimaina o’u manaoga. Ma sa sili atu ona ou faafetai i le tele o tausaga mo i latou sa fesoasoani ia te au, ina ia ou faalagolago ia te au lava ia. Ma sa sili ona ou faafetai ia i latou sa faailoa maia ia te au le ala e faaaogaina ai nisi o a’u faasiliga e fesoasoani ai i isi.
Sa ou aoaoina o le ala e maua ai se faasiliga, o le itiiti lea o mea ou te faaaluina nai lo mea ou te maua. O lena faasiliga, sa mafai ai ona ou aoao, e sili mamao atu lava le foai nai lo le taliaina. E afua i se isi itu ona, afai tatou te foai atu i le ala a le Alii, ona Ia faamanuiaina lea o i tatou.
Na saunoa Peresitene Marion G. Romney e uiga i le galuega o le uelefea, “E le mafai ona e soona foai atu i lenei galuega ona e mativa ai lea.” Ona ia ta’ua lea o lona peresitene o le misiona, o Melvin J. Ballard, e faapea: “E le mafai e se tagata ona foai atu se momoi mea i le Alii e aunoa ma lona toe maua mai ai o se papafalaoa.”3
Ua ou iloa le moni o lena mea i lo’u olaga. A ou limafoai i fanau a le Tama Faalelagi o loo manaomia le fesoasoani, ona Ia agalelei mai ai lea ia te au.
O se mataupu faavae lona lua o le talalelei sa avea ma taiala ia te au i le galuega o le uelefea, o le mana ma faamanuiaga o le lotogatasi. A tuu faatasi o tatou lima e auauna atu ai i tagata e manaomia, e soofaatasia e le Alii o tatou loto. “O lena tuuina atu o auaunaga … atonu sa aumaia ai se lagona sili o le usoga masani ona sa galulue faatasi tamalii o ituaiga o aoaoga eseese ma galuega i se faatoaga o le Uelefea po o isi galuega faatino.”4
O lena lagona faateleina o le usoga, e moni mo lē na te talia faapea lē na te tuuina atu. E oo mai i le taimi nei, e i ai se tamaloa sa ma asueseina faatasi le palapala mai lona fale sa lolovaia i Rexburg, ua mafana le ma mafutaga. Na te lagonaina foi lona faamamaluina ona o lona faia o mea uma sa ia mafaia mo ia lava ma lona aiga. Pe a na faapea e galue lava le tagata ia, semanu e tofu lē maua e i ma’ua uma se faamanuiaga faaleagaga.
E tau atu ai la i le mataupu faavae lona tolu o le faatinoga o le galuega o le uelefea mo au: Faaaofia ai lou aiga tou te galulue ina ia mafai ai ona latou iloa ona tausia e le tasi le isi a o latou tausia foi isi. O ou atalii ma afafine e galulue faatasi ma oe e auauna atu i isi o loo manaomia, o le a mafai ona fesoasoani le tasi i le isi pe a latou manaomia.
O le mataupu faavae taua lona fa o le Uelefea a le Ekalesia sa ou aoaoina a o avea au o se epikopo. Na maua mai i le mulimuli i le poloaiga faaletusi paia, e saili atu i e matitiva. O le tiute o le epikopo le sailia ma tuuina atu le fesoasoani ia i latou o loo manaomia pea le fesoasoani pe a uma mea latou te mafaia ma o latou aiga. Sa ou mauaina, e auina mai e le Alii le Agaga Paia e fai ina ia mafai ona “saili ona e maua ai lea”5 mo le tausiga o e matitiva e faapei foi ona Ia faia i le sailia o le upumoni. Ae sa ou aoaoina foi e faaaofia ai le peresitene o le Aualofa i le sailiga. Atonu e muamua ona ia mauaina le faaaliga nai lo oe.
O nisi o outou o le a manaomia lena musumusuga i masina o lumanai nei. Ina ia faamanatuina le 75 tausaga o le polokalama uelefea a le Ekalesia, o le a valaaulia tagata o le ekalesia i le lalolagi atoa e auai i se aso o le auaunaga. O le a sailia e taitai ma tagata o le au paia ni faaaliga a o latou mamanuina po o a lava galuega faatino o le a fai.
O le a ou tuuina atu ni fautuaga se tolu a o outou fuafuaina la outou galuega faatino.
Muamua, saunia oe lava faaleagaga. E na o loto lava ua faamaluluina i le Togiola a le Faaola e mafai ai ona e iloa manino le sini o le galuega faatino o se faamanuiaga e le gata i le faaleagaga a o le faaletino i olaga o fanau a le Tama Faalelagi.
O la’u fautuaga lona lua o le filifili i latou e tuu atu i ai la outou auaunaga i totonu o le talalelei po o le nuu, o ni tagata o o latou manaoga o le a pa’i atu i loto o i latou o le a tuuina atu le auaunaga. O tagata latou te auauna atu i ai, o le a lagonaina lo outou alofa. O le a tele atu ai ona latou lagonaina le fiafia, e pei ona folafola mai e le pese, nai lo le taulimaina o o latou manaoga faaletino.
O la’u fautuaga faaiu o le fuafua e faaaoga le mana o noataga faaleaiga, korama, faalapotopotoga a ausilali, ma tagata tou te iloa i o outou nuu. O le a faateleina e le lagona o le lotogatasi aafiaga lelei o le auaunaga tou te tuuina atu. Ma o na lagona o le a faatupulaia ai le lotogatasi i aiga, i le Ekalesia, ma nuu ma avea ai ma talatuu tumau pe a mae’a le galuega faatino.
O lo’u avanoa lenei e ta’u atu ai lo’u matua talisapaia o outou. O lo’u fiafia i le auaunaga ua outou tuuina atu mo le Alii, ua faafetai mai ai ia te au tagata sa outou fesoasoani i ai, pe a matou feiloai i le salafa o le lalolagi.
Ua outou maua se auala e sii a’e maualuga ai i latou a o outou fesoasoani atu i le ala a le Alii. O outou, faatasi ai ma soo faamaulalo o le Faaola, ua outou lafo a outou meaai i luga o le vai e fesoasoani ai i tagata, ma taumafai ai tagata e tuuina mai ia te au se luutaga tele o lo latou lotofaafetai.
O le faailoga lava lea o le agaga talisapaia e tuuina mai e tagata tou te galulue. Ou te manatua se taimi sa ou tu ai i autafa o Peresitene Ezra Taft Benson. Sa matou talanoa e uiga i le auaunaga a le uelefea i le Ekalesia a le Alii. Sa ia faateia a’u i lona malosi faataule’ale’a ina ua ia saunoa mai, a o pamupamu lona aao, “Ou te fiafia tele i lenei galuega, ma o le galue lava!”
E avea au ma sui o le Matai, e tuuina atu ai le faafetai mo la outou galuega i le tautuaina o fanau a lo tatou Tama Faalelagi. Na te silafia outou ma o loo sisila mai o Ia i a outou taumafaiga, filiga, ma osigataulaga. Ou te tatalo o le a Ia toina mai ia te outou faamanuiaga o le vaai i fua o a outou galuega i le fiafia o i latou tou te fesoasoani i ai mo le Alii.
Ou te iloa o loo soifua le Atua le Tama ma e faafofoga mai i a tatou tatalo. Ou te iloa o Iesu o le Keriso. E mafai ona faamamaina outou ma i latou tou te auauna atu i ai, ma faamalolosia e ala i le auauna atu ia te ia ma tausia Ana poloaiga. E mafai ona outou iloa, e ala i le mana o le Agaga Paia, o Iosefa Samita o le perofeta a le Atua na toefuataiina mai le Ekalesia moni ma le ola o i ai nei. Ou te molimau atu o Peresitene Thomas S. Monson o le perofeta soifua a le Atua. O ia o se faataitaiga tele o le mea lea sa faia e Alii; o le alu ma faia galuega lelei! Ou te tatalo ina ia mafai ona tatou pu’e maia avanoa e sii ai i luga lima ua tautau, ma faamalolosia tulivae ua vaivai.”6 I le suafa paia o Iesu Keriso, amene.


c: text/html

text:
Netalani
O le Netalani (Fa'aholani: Nederland) o le atunuu faaitumalo autu o le Malo o le Netalani. O se tamai densely atunuu nonofo ai o loo i Sisifo Europa ma teritori tolu motu i le Karepiane. O le vaega o Europa o le Netalani tuaoi Siamani i le itu i sasae, Peleseuma i le itu i saute, ma le sami i matu i le Matusisifo, o le faasoaina atu o tuaoi o le gataifale ma Peleseuma, le malo aufaatasi ma Siamani. O le aai aupito tele ma sili ona taua i le Netalani e Amsterdam, le Hague ma Rotterdam. o Amsterdam le laumua o le atunuu, ao le Hague umia le nofoa Holani o le Malo ma le Palemene. O le taulaga o Rotterdam o le uafu tele i Europa - o le telē o le isi tolu pito i tele tuufaatasi - ma o le taulaga tele a le lalolagi i le va o le 1962 ma le 2004. O le igoa o loo faaaoga soo foi Holani e faasamasamanoa tuuina atu i le atoa o le atunuu o le Netalani. "Netalani" o lona uiga moni "atunuu maualalo", uunaia i ona maualalo laueleele ma laufanua mafolafola, ma na o le 50% o ana laueleele silia le tasi le mita i luga o le sami. O le tele o le vaega o loo i lalo tulaga sami o tagata-faia. Talu mai le senituri lona 16 tuai, vaega tele ua toe maua mai le sami, ma vaituloto, e oʻo atu i le toeitiiti atoa le 17% o le vaega tele nuu i le taimi nei a le atunuu. Faatasi ai ma se faitau aofai o tagata density o le 408 tagata i le km2 - 500 pe afai ua aofia vai - o le Netalani o se atunuu e iai le nonofo ai mo lona tele. E ui i lea, o le Netalani o fanua faʻatau atu lona lua le tele a le lalolagi o meaai ma oloa tau faatoaga, i le Iunaite Setete. o se vaega e tatau ai i le fua o le eleele ma le tau agamalu lenei. O le Netalani o le atunuu lona tolu i le lalolagi le i ai se Palemene filifilia, ma talu mai le 1848 ua maea ona pulea o se faatemokalasi ma a Malo Faitupu faavae Palemene. O le Netalani o se uluaʻi sui o le iuni a Europa, G-10, i matu faalapotopotoga feagaiga Atalani, faalapotopotoga mo le tamaoaiga le galulue faatasi ma le atinae ma le lalolagi faalapotopotoga tau fefaatauaiga. O le Netalani ei ai se talafaasolopito umi o le faapalepale faaagafesootai ma ua manatu masani e pei o se atunuu saoloto. O le Netalani se tamaoaiga fefiloi faavae-maketi, faasologa 17 o atunuu e 177 e tusa ma le faasino upu o le saolotoga tau le tamaoaiga. Sa le sefulutolu-aupito maualuga i le capita tupe maua i le lalolagi i le 2013 e tusa ai ma le faaputugatupe tau tupe faava o malo. I le 2013, o le lipoti a Malo Aufaatasi o le fiafia lalolagi tuu i se faavasegaga le Netalani o le lona fitu o atunuu sili ona fiafia i le lalolagi, o loo atagia lona tulaga maualuga o le olaga.

robotstxt: allowed

filter: keep


text:
O le aso ananafi na maua ai le fa’atalatalanoaga a le Fofoga o Samoa ma le tinā i Alatupe Nikolao, 44 le matua o le soifua o Eva.
13 Hits
Na fofoa mai le taleni o le elei ma le su’isu’i e le tamā i a Lauoletolo Pelite o Luatuanu’u i totonu o lona aiga.
17 Hits
O le fa’atalatalanoaga a le Fofoga o Samoa ma se tasi o tama 66 le matua o lona soifua, mai Leusoali’i, Sopo Vasasou sa ia fa’aalia ai lona mana’omia tele o se tulaga lelei o le latou vai.
9 Hits
O le vai e mana’omia mo galuega fai ma e mana’omia mo le ola ae peita’i o se itu lea o lo’o mafatia ai tagata Samoa i le tau su’eina.
12 Hits
Tele suiga o le olaga ma luitau e feagai pea ma le taga I lona ai I aso uma ma ua faamuamua ai le tele o nisi o mea le aoga o le olaga nai lo aiga ma fanau.
14 Hits
O le tele o suiga ua i ai nei o se tasi lea o vaega tele o lo’o ua ‘a’afia ai le tau o le soifuaga o lo’o ua i ai nei.
14 Hits
O lea le manaoga o Pasi Titania o se tinā mai le afio’aga o Le’auva’a i le Fofoga o Samoa i le aso ananafi.
11 Hits
I le afio’aga o Savaia Lefaga, o se soifuaga faigata o lo’o feagai ma le tamā i a Matu’u File, 31 le matua o le soifua.
14 Hits
(Teuterenome.30:11-20) O taimi sili ia ona apo’ia gofie ona lagona, o taimi o taumavaega. O upu tu’ua. O upu e taiala ai taeao ma aso uma o le olaga.
48 Hits
Tele lava na tatou fa’alogo o tagata Samoa e ola sa’oloto lava ona o fanua ma eleele peitai e leotele galuega le tagata nai lo lona siufofoga.
13 Hits
O le fita ma le faigata o le galuega a matua o lo’o faia i aso uma o le galue punoua’i lea mo manuia o aiga aemaise ai le faamuamua ai lea o fanau
13 Hits
O manaoga nei o matua ina ia iu ma le mauia aoga a le fanau aua so latou lumanai manuia. Ma e tusa lava po o le a le mamao if ea o auala e asaina lava aua fanau.
29 Hits
O e tausiga o aiga ma fanau e le’o se mea faigofie e moomia ai le galue malosi ma ia maua le lototele aua e le’o se itu faigofie le tautua aiga.
11 Hits
Na afea e le Fofoga o Samoa le tinā ia Suiga Iakopo i le aso ananafi mo sona finagalo i le tulaga o iai le olaga o Samoa i lenei vaitau, ma na ia fa’aalia ai o lo’o faigata le olaga i le taimi lenei mo ia, ona o lo’o tau amata si o latou aiga.
45 Hits
O Joe Tamaseulagi, 39 tausaga le matua le soifua o se faifa’ato’aga le afioaga o Tapatapaō
19 Hits
O le manatu fa’alia o Motu Taula o Alafua I le maua ai le lã fa’atalatalanoaga ma le Fofoga o Samoa le aso ananafi sa ia fa’alia ai le tele o le a’afiaga ua iai nei le tupulaga ona o le pia.
23 Hits
E eseese lava tagata ma o latou iloa i auala o faamanuiaga i lenei olaga ma lona soifuaga.
30 Hits
O Merita, e 28 le matua o lona soifua mai le nu’u o Falefa ma sa ia ta’ua i le Fofoga o Samoa i le aso ananafi, i le faigata o le olaga pea leai se galuega.
47 Hits
E o’o lava i le elegi ua le toe maua i se tau taugofie. O le manatu fa’aali lea a Silupe Mataafa mai Fusi Saoluafata i le Fofoga o Samoa.
32 Hits
E ui ina tele fa’afitauli ma faigata e tutupu i le olaga, o le finagalo o le tamā ia Fia Petelo e 54 tausaga mai le afioaga o Luatuanu’u, e sili lava le aiga moni e maua ai le filemu.
21 Hits
Load More
© Samoa Observer 2016
Developed by Samoa Observer in Apia


text:
O se tasi o a tatou viiga faapelepele, na lagiina e le Aufaipese a le Tapeneko i lenei taeao, e amata i upu nei:
“Mulimuli mai, ia te au”
Le fetalaiga a Iesu,
Na o lea tatou te tasi ai
Ma le Alo o le Matai.1
O na upu, na musuia e le uluai valaaulia a le Faaola i Ona soo (tagai Mataio 4:19), na tusia e John Nicholson, o se tagata Sikotilani na liliu mai. E pei o le toatele o o tatou uluai taitai, sa le’i tele sona a’otauina aloaia ae sa maoae lona alofa mo lo tatou Faaola ma le ata o le faaolataga.2
O savali uma o lenei konafesi ua fesoasoani tatou te mulimuli ai i tulagaaao o lo tatou Faaola, o lē ona faataitaiga ma aoaoga ia ua faamanino ai le ala mo soo uma o Iesu Keriso.
E pei foi o isi Kerisiano uma, e suesue foi tagata o Le Ekalesia a Iesu Keriso o le Au Paia o Aso e Gata Ai i le soifuaga o lo tatou Faaola e pei ona lipotia mai i tusi o le Feagaiga Fou o le Mataio, Mareko, Luka, ma Ioane. O le a ou toe faamanatu atua faataitaiga ma aoaoga o loo i ai i nei tusi e fa o le Tusi Paia, ma valaaulia i tatou taitoatasi ma isi uma Kerisiano e mafaufau pe faapefea ona agavaa lenei Ekalesia toefuataiina ma i tatou taitoatasi e avea o ni soo o Keriso.
Na aoao mai e Iesu e tatau ona i ai le papatisoga e ulufale atu ai i le malo o le Atua (tagai Ioane 3:5). Na amata Lana auaunaga i lona papatisoga (tagai Mareko 1:9), ona papapatiso ai lea e Ia ma Ona soo isi (tagai Ioane 3:22–26). Ua faapena foi ona tatou faia.
Na amata e Iesu Lana talaiga i le valaauliaina o e sa faalogologo ia te Ia ia salamo (tagai Mataio 4:17). O le savali lava lena a Ana auauna i le lalolagi.
I Lana auaunaga atoa na tuuina mai ai e Iesu ia poloaiga. Ma sa Ia aoao mai, “Afai tou te alolofa mai ia te au, tausi a’u poloaiga” (Ioane 14:15; tagai foi i fuaiupu e 21, 23). Sa Ia faamanino mai o le tausiga o Ana poloaiga o le a manaomia ai e Ona soo le tuua o mea sa Ia ta’ua “o le mea e sili ona lelei i tagata” (Luka 16:15) ma “le uputuu a tagata” (Mareko 7:8; tagai foi i le fuaiupu e 13). Sa Ia lapatai mai foi, “Afai o ni tagata o le lalolagi outou, po ua alofa mai le lalolagi i ona tagata; ae le ni ō le lalolagi outou, a ua ou filifilia outou nai le lalolagi, o le mea lea e inoino ai le lalolagi ia te outou” (Ioane 15:19). E pei ona sa tautino mai e le Aposetolo o Peteru mulimuli ane, o soo o Iesu o “le nuu na faatauina mai” (1 Peteru 2:9).
Ua malamalama le Au Paia o Aso e Gata Ai e le tatau ona avea i tatou o “ni o le lalolagi” pe noatia i “uputuu a tagata,” ae e faapei o isi soo o Keriso, o nisi taimi e faigata ai ona tatou mulimuli i le Faaola i lenei mea. O nisi ua latou ola i o latou olaga i ala o le lalolagi aua, e pei ona fetalai mai Iesu e uiga i nisi sa Ia aoaoina, “ua sili lo latou manao i le viiga mai tagata, i lo le viiga o le Atua” (Ioane 12:43). O nei toilalo e mulimuli ia Keriso ua matua tele naua ma e maaleale tele e lisi atu i i. E aofia ai mea uma e pei o faasa’oga faapolotiki ma laei ma teuga soona fai e oo atu i le faatafatafa ese mai tulaga faatauaina faavae e pei o le natura e faavavau ma le matafaioi a le aiga.
O aoaoga a Iesu sa lei faia e tau o ni faaupuga. O taimi uma lava sa tatau ona faatinoina. Na aoao mai Iesu, “Ai se faalogo i a’u upu nei, ma faia e ia, ou te faatusaina o ia i le tagata poto,” (Mataio 7:24; tagai foi i le Luka 11:28) ma “Amuia lea auauna pe a sau lona alii e maua o ia o loo faapea ona fai” (Mataio 24:46). I se tasi viiga pele tatou te lagiina ai:
Faaola e, ia ou alofa ia Oe,
Ma ui i ou ala, ia ou sii ae se tasi …
I le mana mai luga—
Faaola e ou te mulimuli atu ia te oe.3
E pei ona aoao mai Iesu, o i latou e alolofa ia te Ia o le a tausi i Ana poloaiga. O le a latou usiusitai, e pei ona aoao mai ai Peresitene Thomas S. Monson i lenei taeao. O le mulimuli ia Keriso e le o se faiga faasamasamanoa pe faavaitaimi, ae o se tautinoga e faifai pea ma o le ituaiga olaga e faaaoga i taimi uma ma i nofoaga uma. Na aoao mai e le Faaola lenei mataupu faavae ma le ala e mafai ai ona faamanatu mai ai ia i tatou ma faamalolosia ai e mulimuli ai ina ua Ia faatuina le sauniga o le faamanatuga (komunio, e pei ona ta’ua ai e isi). Ua tatou iloa mai faaaliga i ona po nei, na Ia poloaiina Ona soo e aai ma feinu i faatusa e manatua ai o Ia (tagai Faaliliuga a Iosefa Samita, Mataio 26:22 [i le Mataio 26:26, vaefaamatalaga i, 24 [i le faaopoopoga i le Tusi Paia]; Faaliliuga a Iosefa Samita, Mareko 14:21–24 [i le faaopoopoga i le Tusi Paia]). E mulimuli ia tagata o Le Ekalesia a Iesu Keriso o le Au Paia o Aso e Gata Ai i lena poloaiga i vaiaso taitasi i lo latou auai atu i se sauniga tapuai lea tatou te aai ai i le areto ma feinu i le vai ma osifeagaiga o le a tatou manatua pea o Ia ma tausi i Ana poloaiga.
Na aoao mai Iesu e “tatau i tagata ona tatalo” (Luka 18:1). Na Ia faatuina foi lena faataitaiga, e pei ona “aoina Lana tatalo i le Atua” (Luka 6:12) a o lei valaauina e Ia Ana Aposetolo e Toasefululua. E faapei foi o isi Kerisiano, tatou te tatalo foi i a tatou sauniga tapuai uma. Tatou te tatalo foi mo le taitaiga, tatou te aoao atu foi e tatau ona faia soo a tatou lava tatalo faaletagata lava ia ma tatalo i aso taitasi e tootutuli ai o se aiga. E faapei foi o Iesu, tatou te tatalo i lo tatou Tama i le Lagi, ma e tatou te faia i le suafa paia o Iesu Keriso.
Na valaauina e le Faaola ia Aposetolo e Toasefululua e lagolago i Lana Ekalesia ma sa tuuina atu ia i latou ia ki ma le pule e faaauau ai le galuega pe a mavae Lona maliu (tagai Mataio 16:18–19; Mareko 3:14–15; 6:7; Luka 6:13). O Le Ekalesia a Iesu Keriso o le Au Paia o Aso e Gata Ai, o le Ekalesia toefuataiina a Iesu Keriso, e mulimuli i lena faataitaiga i lona faatulagaga ma lona faaeeina atu o ki ma le pule i luga o Aposetolo.
O nisi na valaauina e Iesu e mulimuli atu ia te Ia e lei tali vave atu i ai, ae na latou saili e faatuatuai ae sei alo atu i a latou matafaioi fai faaleaiga. Sa tali atu Iesu, “O lē tago lona lima i le suotosina ma tepa i tua, e le tatau ia i le malo o le Atua” (Luka 9:62). E toatele Au Paia o Aso e Gata Ai o loo faatinoina le faamuamua na aoao mai e Iesu. E aofia ai le faataitaiga matagofie o le fia afe o faifeautalai sinia ma isi ua tuua fanau ma fanau a fanau ae faatino ia tiute faamisiona ua valaauina ai i latou.
Na aoao mai e Iesu sa foafoaina e le Atua le tane ma le fafine ma e tatau i le tane ona tuua ona matua ae faatasi ma lana ava (tagai Mareko 10:6–8). O la tatou tautinoga i lenei aoaoga ua lauiloa.
I le faataoto ua masani ai o le mamoe na se, sa aoao mai ai e Iesu e tatau ona tatou faia mea uma tatou te mafaia e saili mai soo se tasi o le lafu ua sē (tagai 18:11–14; Luka 15:3–7). E pei ona tatou iloa, ua tuuina atu e Peresitene Thomas S. Monson se faamamafa tele i lenei faatonuga e ala i lana faataitaiga e lēmafaagaloina ma aoaoga e uiga i le laveai mai o o tatou uso ma tuafafine.4
I a tatou taumafaiga e laveai mai ma auauna atu, tatou te mulimuli ai i le faataitaiga maoae a lo tatou Faaola ma aoaoga faamomoiloto e uiga i le alofa: “E te alofa atu i le lua te tuaoi ia pei o oe lava ia te oe” (Mataio 22:39). Na Ia poloaiina foi i tatou e alolofa atu i e ita mai (tagai Luka 6:27–28). Ma i ana aoaoga maoae i le faaiuga o Lana auaunaga i la le tino, na Ia fetalai ai:
“O le poloaiga fou ou te tuu atu ai ia te outou, ia outou fealofani; faapei ona ou alofa atu ia te outou, ia fealofani foi outou.
“O le mea lea e iloa ai e tagata uma lava o o’u soo outou, pe afai ua outou fealofani” (Ioane 13:34–35).
I le avea ai o se vaega o le fealofani po o le fealofaai, na aoao mai ai Iesu afai e agaleaga mai se tasi ia i tatou, e tatau ona tatou faamagalo atu i ai (tagai Mataio 18:21–35; Mareko 11:25–26; Luka 6:37). A o toatele ē o tauivi ma lenei poloaiga faigata, ua tatou iloaina uma lava ia faataitaiga musuia a le Au Paia o Aso e Gata Ai o ē na ofoina atu le faamagaloga ma le agaalofa, e oo lava i sesē aupito matuia. Mo se faataitaiga, na faalagolago Chris Williams i lona faatuatua ia Iesu Keriso e faamagalo ai le avetaavale ‘onā lea na mafua ai le maliu o lona toalua ma le la fanau e toalua. Na o le lua aso talu ona uma le faalavelave ma o loo matua ogaoga le faanoanoa, ae saunoa lenei alii, o le sa avea ma o matou epikopo i lena taimi, “I le avea ai o se soo o Keriso, e leai se isi a’u filifiliga.”5
O le tele o Kerisiano e foai atu i e matitiva ma e le tagolima, e pei ona aoao mai e Iesu (tagai Mataio 25:31–46; Mareko 14:7). I le mulimuli ai i lenei aoaoga a lo tatou Faaola, ua matuai lelei lava le faatinoga a Le Ekalesia a Iesu Keriso o le Au Paia o Aso e Gata ai ma ona tagata auai. E faia e o tatou tagata ni saofaga limafoai i auaunaga alofa ma tuuina atu foi auaunaga a le tagata lava ia ma isi meaalofa i e matitiva ma e le tagolima. E le gata i lea, e anapopogi foi o tatou tagata mo ‘aiga e lua i masina taitasi ma ofoina atu e le itiiti ifo i le tau o nei ‘aiga e lua mo se taulaga anapogi, lea e faaaoga e o tatou epikopo ma peresitene o paranesi e fesoasoani ai i o tatou tagata e le tagolima. O lo tatou anapogi ina ia fesoasoani ai i ē o fia aai o se faatinoga o le alofa mama ma, a faia faatasi ma se faamoemoega mama, o le a avea ma se ‘aiga tele faaleagaga.
E le o lava le silafia i le auaunaga a la tatou Ekalesia e fesoasoani ai i tagata i le lalolagi atoa. I le faaaogaina o tupe e ofoina mai e tagata limafoai o le ekalesia, e auina atu ai e Le Ekalesia a Iesu Keriso o le Au Paia o Aso e Gata ai ia taumafa, lavalava, ma isi mea taua e fesoasoani ai i le mafatia o tagata matutua ma tamaiti i le lalolagi atoa. O nei foai alofa, e faitau fiaselau miliona tala i le sefulu tausaga talu ai, e faia e aunoa ma se mafaufau i ni lotu, lanu, po o atunuu.
O la tatou taumafaiga faamāmā avega maoae ina ua mavae le mafuie ma le galulolo i Iapani i le 2011, na tuuina atu ai le tinoitupe e $13 miliona ma sapalai mo toomaga. E le gata i lea, e silia ma le 31,000 tagata o le Ekalesia na ofofua atu e tuuina atu le silia ma le 600,000 itula o le auaunaga. O la tatou fesoasoani alofa mo tagata i ē na aafia i le Afa o Sandy i sasae o le Iunaite Setete na aofia ai se foai tele o punaoa eseese, faatasi ai ma le toeitiiti atoa le 300,000 itula o le auaunaga mo taumafaiga faamamā e tagata pe tusa ma le 28,000 o le Ekalesia. Faatasi ai ma le tele o isi faataitaiga i le tausaga ua te’a, na tatou tuuina atu ai le 300,000 pauna (136,000 kg) o lavalava ma seevae mo le au sulufai i le malo o Aferika o Chad. I le luasefululima tausaga talu ai, ua tatou fesoasoani atu ai i le toeitiiti atoa le 30 miliona tagata i atunuu e 179.6 E moni lava, o tagata ua faaigoaina o “Mamona” e iloa le auala e foai atu ai i e matitiva ma e le tagolima.
I Lana toe aoaoga o ta’ua i le tusi paia, na faatonuina ai e le Faaola Ona soo e avatu Ana aoaoga i atunuu uma ma tagata uma. Mai le amataga o le Toefuataiga, na saili ai e Le Ekalesia a Iesu Keriso o le Au Paia o Aso e Gata Ai e mulimuli i lena aoaoga. E oo lava foi a o avea i tatou o se ekalesia fou matitiva sa tauivi faatasi ma ni nai afe o tagata auai, sa auina atu lava e o tatou uluai taitai ia faifeautalai i atuvasa, i sasae ma sisifo. Sa faaauau pea ona tatou aoao atu le savali Kerisiano seia oo mai i le asō, ua silia ma le 60,000 faifeautalai faamisiona o la tatou polokalama faafaifeautalai, ma le isi fiaafe o loo galulue faavaitaimi. Ua i ai o tatou faifeautalai i le silia ma le 150 atunuu ma teritori, i le lalolagi atoa.
I le faaiuga o Lana Lauga maoae i luga o le Mauga, sa aoao mai ai e Iesu, “Ia atoatoa ona lelei o la outou amio, e pei o lo outou Tama o i le Lagi e atoatoa ona lelei o ia” (Mataio 5:48). O le faamoemoega o lenei aoaoga o le mulimuli i lo tatou Faaola, o le o mai i le Tama, lea na faasino i ai le Faaola o “lo’u Tama, ma lo outou Tama; ma … lo’u Atua, ma lo outou Atua” (Ioane 20:17).
Mai faaaliga i ona po nei, e tulaga ese i le talalelei toefuataiina, ua tatou iloa ai o nei aoaoga o se vaega o le fuafuaga a le Atua le Tama mo le faaolataga o Lana fanau. I lalo o lena fuafuaga, o i tatou uma o suli o o tatou matua faalelagi. “O i tatou o fanau a le Atua,” na aoao mai e Paulo, “afai foi o fanau i tatou, o suli foi, o suli lava o le Atua, o suli faatasi ma Keriso” (Roma 8:16–17). O lona uiga, e pei ona ta’u mai i le Feagaiga Fou, o i tatou o “suli … i le ola e faavavau” (Tito 3:7) ma afai tatou te o mai i le Tama, o le a tatou “maua mea uma” (Faaaliga 21:7)—o mea uma ua ia te Ia—o se manatu faavae e faigata ona malamalama i ai o tatou mafaufau faaletagata. Peitai, o le mea sili e mafai ona tatou malamalama o le ausiaina o lenei taunuuga faaiu i le faavavau e na o le pau le mea e mafai ai, pe afai lea tatou te mulimuli i lo tatou Faaola, o Iesu Keriso, o le na aoao mai “e le alu atu lava se tasi i le Tama, pe a le ui mai ia te au” (Ioane 14:6). Tatou te saili e mulimuli ia te Ia ma avea atili ai e faapei o Ia, iinei ma le olaga a sau. I fuaiupu faaiu la o la tatou viiga “Mulimuli Mai ia te Au,” tatou te lagiina ai:
Pe na o lenei olaga ea,
Tatou te fai ai o lenei mea,
Leai, e tatau foi i luga?
I na olaga e pa’ia.
Tatou te maua pule’aga,
Manuia, ma mamalu na’uā,
A tatou fai pei na fetalai,
Ia outou mulimuli mai.”7
Ou te molimau atu i lo tatou Faaola, o Iesu Keriso, o lē ona aoaoga ma faataitaiga o loo tatou saili e mulimuli ai. Ua Ia valaaulia i tatou uma o ē ua mafatia i avega mamafa ia o mai ia te Ia, e aoao ia te Ia, ia mulimuli ia te Ia, ona tatou maua ai lea o le malologa mo o tatou agaga (tagai Mataio 4:19; 11:28). Ou te molimau atu i le moni o Lana savali ma le misiona paia ma le pule o Lana Ekalesia toefuataiina i le suafa o Iesu Keriso, amene.


text:
E eseese lava tagata ma o latou iloa i auala o faamanuiaga i lenei olaga ma lona soifuaga.
O nisi o mau ua faapea mai e faia galuega mo nisi o tagata ao nisi ua auauana mo nisi ina ia toe maua mai ai ni faamanuiaga aua le manuia mi le lumanai.
Mo le tina ia Eseta Noaliu mai Saoluafata, o lona talitonuga i auala e maua mai ai lona faamanuiaga e afua ma maua mai i matua- aemaise ai lona tina matua o lo’o tausi nei.
Na maua atu e le Fofoga o Samoa le tina ia Eseta, 30-tausaga le matua o lo’o toli-popo aua le faalifu mo le taumafataga a lona tina matua.
“A leai se loto e te faia ai se galuega alofa mo lou aiga e le mafia ona e agai i se iuga lelei i lou olaga atoa” o lana mau lea.
“O la’u galuega ma la’u masani lea i aso uma o le tausia lea o lo’u tina matua”
“Ou te fiafia i la’u galuega lea o lo’o faiaina ia o’u mautino a o lo’o ia maloloina ma maua le malosi. O la’u galuega o le kukaina o lana meaai ma vaaia lona soifua i aso uma.
O lana mau, tusa lava po o le a lona matua ua iai nei e na te tausia lava ona matua tusa lava po o le a.
“E ao’oga ma faigaluega nisi. Ae o la’u faamuamua e mo lo’u tina ina ia maua le malosi aemaise o le tausiga i aso uma e ala i meaai. E pei o lea foi e maua mai a’u o lea saili atu ni popo mo se faalifu o le aoauli.
E le’o na’o le pau ai lea o le galuega a le tina ia Eseta o lo’o faia, o lo’o ia fesoasoani foi i le tausiga ma le vaaia o fanau a ona uso ma tuagane.
“O le matou aiga e le’o na’o lo’u tina o lo’o matou nonofo. O leisi measili lea o lo’o malolo le fanau mai aoga o lo’o faamuli ma le tina ae o lo’o o’u saili meaai aua le tausiga o le tina manisi o le fanau.
O le tina ia Eseta e lei fai aiga, ae o lana galuega lava lea o lo’o faia pea o le tausiga o ona matua.
“I lenei vaitau o le olaga o le alofa le mea e sili ona taua e tatau ona maua i so’o se tagata” o lana tala mai lea.
“O le tala moni lava ia po o le a le faigata o le olaga ma lona aluga o lo’o iai nei e faa-faigofie mea uma pe a maua e le tagata le loto alofa e alofa ai i lona aiga.


text:
Felanulanuai le Aso Sa o Tina
Ole tasi lenei o aso faapitoa ile tausaga e vaaia ai le laulau sasaa o faiga meaalofa ale tamā ma le fanau ile tina e ala ini meaalofa eseese latou te saunia mo le tina ole aiga. Ae o nei foi meaalofa e vaaia ai foliga lalelei ma le toe momosi ole loomatua poo le tina ile Aso Sa auā o lea ua matuā iloga ona faailoa le alofa faavalea o fanau io latou tina. Ae ole molimau a nisi o tamā ma nisi ole fanau sa fesiligia pe aisea ua latou soona faaaluina ai tupe ile Aso...Read More


text:
Talu ai nei lava na ou vaai ai i le fanau mai o Kate Elisapeta laitiiti. Ina ua ulufale mai o ia i lenei lalolagi ma tuu atu i lima o lona tina, na aapa atu Kate ma uumau le tamatamailima o lona tina. Na pei o fai mai Kate laitiiti, “Afai ou te pipiimau, pe e te fesoasoani mai ea ina ia ou tumau i le ala e toe foi atu ai i lo’u Tama Faalelagi?”
I le fitu o tausaga o Iosefa Samita, na maua ai o ia i le fiva taifoi ma sa nofo ai le siama i lona vae. Sa fai e le Fomai o Nathan Samita se togafiti fou ina ia mafai ona faasaoina le vae lea ua aafia. Sa leai se vai faamoe, ae na manaomia le tipiina o lona vae e Fomai Samita ma aveese sa’o mai ai lava le vaega o le ponaivi lea ua aafia. Na teena e Iosefa le meainu malosi ina ia mafai ai ona ia onosa’ia le tiga ma na musu foi e noanoa o ia i lalo ae na ia fai mai, “Ou te manao e nofo lo’u tama i le moega ma opo a’u i ona lima ona ou faia lea o soo se mea e tatau ai.”1
Mo tamaiti uma i le lagolagi atoa matou te faapea atu: “Tago mai i lo’u lima. Taofimau. O le a tatou tumau faatasi i le ala e toe foi atu ai i le Tama Faalelagi.”
Matua, matua o matua, tuaoi, uo, taitai o le Peraimeri—e mafai e i tatou taitoatasi ona aapa atu e taofimau i le fanau. E mafai ona tatou tutu, tootutuli ifo i lalo, ma vaavaai atu i o latou mata ma iloa atu o latou lava manaoga ina ia mulimuli i le Faaola. Taofimau i o latou lima. Savavali faatasi ma i latou. O lo tatou avanoa lea e taula ai i latou i le ala o le faatuatua.
E leai se tamaitiiti e manaomia lona savali na o ia i le ala, pau lava le mea ia tatou talanoa saoloto atu ai i a tatou fanau e uiga i le ata o le faaolataga. O le malamalama i le fuafuaga o le a fesoasoani lea ia i latou e taofimau ai i upu moni, o i latou o fanau a le Atua ma e i ai Sana fuafuaga mo i latou, sa latou nonofo faatasi ma Ia i le muai olaga, na latou alalaga fiafia e o mai i lenei lalolagi, ma o le fesoasoani mai o le Faaola ua mafai ai ona tatou toe foi uma atu i le afioaga o le Tama Faalelagi. Afai latou te malamalama i le fuafuaga ma po o ai i latou, o le a latou le matata’u lava.
I le Alema e 24 tatou te faitauina ai faapea “Ua alofa o Ia i o tatou agaga [e pei ona] alofa o Ia i a tatou fanau; o le mea lea, … ua faailoaina mai le ala o le olataga ia te i tatou, e pei lava o tupulaga amulī.”2
E amata ona tatou faailoa atu le fuafuaga ia tatou fanau pe a pipiimau i tatou lava i le ai uamea.
Pe a tatou pipiimau i le āi uamea, ua tatou i ai i se tulaga o le tuuina atu o o tatou lima ia i latou ma savavali faatasi i le ala sa’o ma le lauitiiti. E faalauteleina a tatou faataitaiga i o latou mata. Latou te mulimuli ia tatou faataitaiga pe a lagonaina lo latou malupuipuia ia tatou gaoioiga. E le manaomia ia tatou atoatoa—na o le faamaoni lava ma le agamalu. E manaomia e le fanau le lagona o loo tasi i latou ma i tatou. Pe a fai atu se matua, “E mafai ona matou faia! E mafai ona tatou faitau tusitusiga paia i aso uma o se aiga,” o le a mulimuli i ai le fanau!
Na tusia e se tasi o aiga e toafa le fanau iti: “Na matou filifili e amata laitiiti ona o le laitiiti o le taimi e mafai ona gauai mai le ma fanau. O le ma tama matua e le’i faitautusi, ae na mafai ona ia toe faaleoa maia a ma upu, o lea na matou amata faitau ai le Tusi a Mamona, e na o le tolu fuaiupu i po taitasi. E tofu ma’ua ma lo’u toalua ma se fuaiupu e faitau, ona toe faaleo mai lea e Sini o se fuaiupu. Na matou o’o atu i le fa fuaiupu sosoo ai ma le lima, a o amata ona toe faaleo mai e tamaiti a latou lava fuaiupu. Ioe, sa faavaivai tagata, ae sa matou faaauau pea. Na ma taumafai e taulai atu i le faia soo nai lo le saoasaoa. E tolu ma le afa tausaga na matou [faitauina] atoa ai le Tusi a Mamona. O se lagona maoae ua ausia!”
Na faaauau pea le tina: “Ua avea nei le faitauina o tusitusiga paia i aso uma o se vaisu i lo matou aiga. Ua malamalama le ma fanau i le gagana faatusi paia, ma e ma te faaaogaina ma lo’u toalua le avanoa e tuuina atu ai a ma molimau e uiga i upu moni. O le mea sili ona taua, ua faateleina le Agaga i totonu o lo matou aiga.”
Pe ua e aoaoina ea mai le aafiaga o lenei aiga le mea e fai? Afai o lo tatou faamoemoe o le uumau i afioga a le Atua, o le faitauina la o tusitusiga paia e mafai ona na o le tasi lava le fuaiupu i le taimi. Ma e le i tuai le amataina. E mafai ona e amata nei.
O le a aoao atu e le lalolagi a tatou fanau pe a fai tatou te le o faia, ma e mafai e a tatou fanau ona aoaoina mea uma lava o le a aoao atu e le lalolagi ia i latou i se vaitausaga laiti lava. O le mea tatou te mananao latou te iloa i le lima tausaga i le lumanai o le a manaomia ona avea ma se vaega o a tatou talanoaga ma i latou i le taimi nei. Aoao atu i latou i soo se tulaga; talia soo se faafitauli, taunuuga, tofotofoga latou te fetaiai e tuuina mai ai se avanoa latou te aoao ai i le auala e uumau ai i upu moni o le talalelei.
O Shannon, o se tina talavou, ma e na te lei faamoemoe o le a ia aoaoina lana fanau i le mana o le tatalo a o latou feosofi i totonu o la latou taavale e agai atu i le fale lea e na o le 40 minute le mamao. E le’i i ai se afā i le taimi na latou tuua ai le fale o lo latou tina matua, ae a o latou tietie agai atu i auala maugā, na liua le toulu lemu o le kiona i se afā. Na amata ona feseetai le taavale i luga o le auala. Na vave ona le iloa atu se mea ae na o le kiona. Na lagona e tamaiti pito i laiti e toalua le tulaga o le faafitauli ma amata ai ona fetagisi. Na fai atu Shannon i tamaiti matutua o Heidi ma Tomasi, e 8 ma le 6 tausaga, “E tatau ona oulua tatalo. Tatou te manaomia le fesoasoani a le Tama Faalelagi ina ia tatou taunuu saogalemu ai i le fale. Tatalo o le a le faaletonu i tatou ma o le a tatou le se’e ese mai le auala.” Na tetete ona lima a o uliina le foeuli o le taavale, ae peitai na ia faalogoina le musumusu o tamai tatalo na taso’o mai le nofoa o i tua: “Tama Faalelagi e, faamolemole fesoasoani mai ia i matou ina ia taunuu saogalemu i le fale; faamolemole fesoasoani ia i matou ina ia matou le se’e ese mai le auala.”
E le’i pine ae faafilemu e nei tatalo le toalua laiti, ma lē toe fetagisi ai ma iloa atu ai ua le mafai ona faaauau la latou malaga ona ua tapunia le auala. Ma le faaeteete lava, na latou toe liliu ai ma maua se faletalimalo e malolo ai mo le po. Ina ua i totonu o le faletalimalo, na latou tootutuli ifo i lalo ma faafetai i le Tama Faalelagi mo lo latou saogalemu. I lena lava po na aoaoina ai e se tina lana fanau i le mana o le tumau faamaoni i le tatalo.
O a ni tofotofoga o le a feagai ma a tatou fanau? Faapei o Iosefa Samita, o le a maua e a tatou fanau le lototele e “faia ai soo se mea e tatau ai.” Pe a tatou fuafua e taofimau i latou ma aoao atu i ai le fuafuaga a le Tama Faalelagi e ala i le tatalo ma tusitusiga paia, o le a latou iloa po o fea na latou o mai ai, pe aisea ua latou i ai iinei, ma pe o fea latou te o i ai.
I le tautotogo lea ua te’a, na ma o ai ma lo’u toalua i se taaloga soka a le atalii o le ma tama tama, e fa tausaga le matua. Na mafai ona e lagonaina le fiafia i luga o le malae a o taufetuli solo i soo se itu le au taaalo e tuli le polo soka. Ina ua ili le faaili mulimuli, e le’i iloa e ’au taaalo po o ai ua manumalo ae po o ai foi ua faia’ina. Sa na o lo latou taaalo lava i le taaloga. Na taitai atu e faiaoga o ’au ia ’au taaalo uma e faatalofa. Ona ou matauina lea o se mea matagofie. Na valaau le faiaoga ia faia se ala faaofuofu o le manumalo. Na tutu uma i luga matua, matua o matua, ma soo se tasi na auai e matamata i le taaloga ma faatulaga ni laina se lua e faafesaga’i, ma tuu i luga o latou lima ma fau ai se ala faaofuofu. Na fe’ei tamaiti a o latou tamomoe ma pasi atu i le au matutua o loo faamalosiau mai ma latou agai atu i totonu o le ala na fauina e le au maimoa. E le’i leva ae o mai foi le ’au taaalo a le isi au ma auai faatasi uma i le faafiafiaga ’au taaalo uma—o le au manumalo ma le au faia’ina—lea na faamalosiau atu e le au matutua a o latou tamomoe i le ala faaofuofu o le manumalo.
I la’u lava vaaiga, sa ese sa’u ata. Sa i ai so’u lagona o loo ou vaai atu i le fanau o loo ola ai i le fuafuaga, le fuafuaga a le Tama Faalelagi lea na faia mo tamaiti taitoatasi. Sa latou tamomoe i le ala sa’o ma le lauitiiti e ala atu i lima o le au maimoa o e alolofa ia i latou, ma latou lagonaina taitoatasi le olioli ina ua i ai i le ala.
Fai mai Iakopo, “E ua sili naua le ala o lo tatou Atua!”3 O le Faaola “na Ia fai le ala ma taitai mai.”4 Ou te molimau atu pe a tatou taofimau i a tatou fanau ma mulimuli i le taitaiga a le Faaola, o le a tatou toe foi uma atu i lo tatou aiga faalelagi ma saogalemu ai i aao o lo tatou Tama Faalelagi. I le suafa o Iesu Keriso, amene.


text:
SONNY BILLS MA RICHARD KAHUI
Ua sauni atu nei le Waikato Chiefs ma la latou ta'aloga fa'a-samasama-noa (pre-season game) e tasi e faia ma le Wellington's Hurricanes ona amata lea i le vaiaso i tua i le amataga o ta'amilosaga o le Super 15.
Lea la ua aofia i totonu le tama o Richard Kahui ma Sonny Bill Williams i tua o le laina a le Chiefs, i le numera 12 ma le 13 o le laina i tua.
O le tama o Tim Nanai Williams lea o le ta'alo i le numera 11 po 'o le uigi, a'o Robbie Robinson e ta'alo i le fulupeki, le tulaga lea na tu'ua e Mils Muliaina ina ua malaga atu i Iapani, e ta'alo ai i lana konekarate.
A'o nofo Sonny Bill Williams e sauni i lana fusu'aga i le fusi a le Heavyweight a Niu Sila, sa le ta'aalo ai la latou 'au o le Cheifs mo ana ta'aloga e lua ma le Rebels ma le Highlanders.
O le tama lenei o Richard Kahui ma Sonny Bill Williams o lo 'o ta'aalo nei i le All Blacks i le vaitaimi nei.
Fai mai a Kahui, "O se tagata talenia lenei tagata o Sonny Bill Williams aua e lua ana ta'aloga e tau’ave nei, o le fusu ma le lakapi, e fiafia i ai aua o le a fa'asoa lelei mai o le polo i le taimi e maua ai e lo latou 'au le polo."
Ona toe fai mai lea o ia, Kahui, "Ou te talitonu lava o le a mautinoa lava le lelei o le ‘ave atu ina o le polo i tua, se'i pa'i ia i laua le uigi, ia maua ma le ali'i o Tikorotuma. Toe a le o le le lelei fo'i le puipui (defense) lea o lo
'o vaivai lava i le taimi nei. Ae e i ai lo'u talitonuga e o'o atu i le taimi e amata ai le ta'amilosaga, ua lelei."
E o'o mai i le taimi nei e le'o tu mai lava la latou 'au o le Chiefs i se tulaga lelei i la latou puipui mai, toe tasi lava la latou ta'aloga fa'a-samasama-noa ona amata loa lea o le ta'amilosaga i le isi lua vaiaso.


text:
O se Maota Fono Fou i le Vaomatua o le Amasone
O loo iai i le ogatotonu o le vaomatua o le Amasone se Maota Fono fou telē a Molimau a Ieova. O lenei fanua e 128 eka lona telē, e i le itu i mātū o le aai o Manaus i Pasili, ma o le tele o ona vaega e lilofia i le vaomatua. E faalogoina le fetagisi o koke, toucans ma isi manufelelei mai i tumutumu o laau o le cupuaçu, o se laau telē i Pasili e iai ni ona fatu, ma laau e taʻu o le angelim pedra. Aiseā ua fausia ai se Maota Fono i lea vaipanoa?
O le aai o Manaus e i le 1,450 kilomita (900 maila) mai i le gutu o le vaitafe o le Amasone, ma e toetoe lua miliona tagata e nonofo ai. O lenei maota fou o le a faaaogā e Molimau a Ieova e pe ā ma le 7,000 mai i Manaus ma aai e lata ane, e aofia ai nuu e i le Amasone ma ona alāvai. O le aai e aupito i mamao, o São Gabriel da Cachoeira, e i le silia i le 800 kilomita (500 maila) le mamao i le itu i sisifo o Manaus. O nisi Molimau a Ieova e faimalaga i vaa mo le tolu aso ina ia auai i se fonotaga po o se tauaofiaga e faia i lenei Maota Fono.
O se galuega fitā le fausia o le Maota Fono i le ogatotonu o le Amasone. Sa aofia ai le laʻuina atu i vaa o pusa tetele e 13 o loo iai mea e fau ai le maota, mai i le uafu i Santos, São Paulo; faasolo atu i le talafatai o Pasili, ona oo atu lea i le vaitafe o le Amasone ina ia taunuu i le nofoaga na faia ai le galuega.
O lenei maota fou ua atoa i ai le 27 o Maota Fono ua fausia i Pasili, ma e 1,956 ē na auai i le sauniga o le tuuina atu o le maota, i le Aso Sa, Me 4, 2014. Sa matuā fiafia le toʻatele ona o le taimi muamua lea ua auai ai i se sauniga i se Maota Fono.
E lē gata na mafai ona faalogo le aofia i le failauga ae na vāai foʻi iā te ia. O se suiga mataʻina tele lea mai i le mea sa iai, auā sa faia fonotaga ma tauaofiaga i nofoaga faitele, ma e lē iloa atu e le toʻatele le pulelaa po o le failauga. Na faapea mai se tasi Molimau a Ieova: “E tele tausaga o oʻu auai i tauaofiaga, ae ou te leʻi vaaitino lava i se tala faatino faale-Tusi Paia; e na o loʻu faalogologo lava i ai.” Ae o lea ua mafai e tagata uma ona iloa atu le pulelaa.
Faitau Atili
O AI O LOO FAIA LE FINAGALO O IEOVA I ASO NEI?
Aiseā e Auai ai Molimau a Ieova i Fonotaga Tetele?
I tausaga taʻitasi, e faatolu ona matou faapotopoto faatasi mo faatasiga faapitoa. E faapefea ona e maua aogā i na faatasiga?
O AI O LOO FAIA LE FINAGALO O IEOVA I ASO NEI?
Aiseā ma e Faapefea Ona Fausia Maota mo Sauniga a Molimau a Ieova?
Aiseā ua taʻua ai nofoaga mo la matou tapuaʻiga o Maota mo Sauniga? Aʻoaʻo atili pe faapefea i nei nofoaga ona aogā i a matou faapotopotoga.


text:
O le ā le Manatu o le Tusi Paia i Ata Matagā Tau Feusuaʻiga? Pe e leaga le Cybersex?
Tali a le Tusi Paia
E lē o taʻua patino i le Tusi Paia ata matagā tau feusuaʻiga, le faia o feusuaʻiga e ala i upu ma ata matagā i le Initaneti (cybersex), po o isi gaoioiga faapena. Peitaʻi, ua taʻua manino i le Tusi Paia le finagalo o le Atua e faatatau i amioga e uunaʻia ai le faia o feusuaʻiga i fafo o le liʻo o le faaipoipoga, ma le iai o se vaaiga sesē i feusuaʻiga. Ia iloilo mau nei o le Tusi Paia:
“O le mea lea, ia fasiotia tuʻinanauga i o outou itutino, o le faitaaga, o amioga lē mamā, le tuʻinanau i feusuaʻiga.” (Kolose 3:5) O le matamata i ata matagā tau feusuaʻiga, e atili faagaee ai tuʻinanauga sesē, nai lo o le fasiotia ai. E lē mamā ai se tasi i le silafaga a le Atua.
“Ai se tasi e vaavaai pea i se fafine ma manaʻonaʻo i ai, ua uma ona mulilua ma ia i lona loto.” (Mataio 5:28) O ata tau feusuaʻiga lē mamā, e faapogaia atili ai mafaufauga sesē, ia e taʻitaʻia atu ai i le faia o gaoioiga sesē.
“O le faitaaga, ma amioga lē mamā uma, po o le matapeʻapeʻa, aua lava neʻi taʻua iā te outou.” (Efeso 5:3) E lē tatau ona fai ma a tatou mea fiafia le talanoa i feusuaʻiga lē mamā, e oo lava i le matamata po o le faitau i ai.
“Ua faaalia galuega a le tino, o le faitaaga, o le amio lē mamā, . . . ma mea faapena. Ou te muaʻi lapataʻia outou e tusa ai ma nei mea, e pei ona ou muaʻi lapataʻia outou. O ē o loo faia mea faapena, e lē fai le malo o le Atua mo o latou tofi.” (Kalatia 5:19-21) E silasila le Atua iā i latou o ē matamata i ata matagā tau feusuaʻiga ma faia feusuaʻiga i luga o le initaneti, po o le telefoni (sexting), e lē mamā a latou amioga. Pe afai o la tatou masani le faia o na mea, e tatou te lē maua ai le finagalo malie o le Atua.


text:
O le va’aiga o le si’osi’omaga, o se tiute lea mo tatou uma. E le na’o le to’atasi sesi e feagai ma lea tiute.
23 Hits
“Ia e leai se isi o faigaluega e tausi ai lo’u aiga ae o le maumaga e ala mai i fua o fuala’auaina lava ma nai fala i tua o le fale o lo’o aumai ma fa’atau atu i luma nei lea o lo’o tau maua mai ai tupe.” Le tamā i a Fa’alelei Sio, 65 le matua o le soifua o Leauva’a.
22 Hits
O manuia o se tagata latou te seleseleina mai i fua o a latou galuega. O se manatu fa’aalia lea mai ia Vaovai Fa’amanatu o Afega i lana fa’atalatalanoaga ma le Fofoga o Samoa, e 28 le matua o lona soifua ma o ia o se faifa’ato’aga o fala ai.
31 Hits
O le vaiaso na te’a nei sa feagai ai si o tatou atunu’u ma tulaga i le tau. O nisi o tagata ua avea ma tulaga mafatia.
25 Hits
Faatalofa atu i le paia o le au Faitau ma le mamalu o le Atunuu o mafai ona faitau ilenei Tusi. Ou te faamalulu atu foi pe a sala se gagana, ae ua ou manatu e faaauau pea ona faaalia se lagona i lenei mataupu ona e taua ma tele sona aafia i le tulaga tau le faatuatuaga faa Kerisiano.
96 Hits
Sa ta’ua e se tina i le Fofoga o Samoa, 35 le matua o lona soifua e suafa ia Lorrane Tovio mai Leauva’a, lona mafatia i le taugata o le soifuaga ua iai nei.
28 Hits
O le matafaioi lea a so’o se tagata soifua o le faia lea o so’o se galuega mo le tausiga o fanau ma aige aemaise ai matua, ma o le maua ai o mea mo aiga o le sailia lea o se galuega e faa-faigofie ai mea uma.
26 Hits
O naunautaiga o matua i lenei vaitau ina ia sailiia galuega mo le tausiga o fanau aemaise ai le atina’eina ai o aiga aemaise o le saili ai mo fanau
16 Hits
O lea le talitonuga o Sam Leota, 64 le matua o le soifua o Satapuala i le Fofoga o Samoa.
21 Hits
E leo na’o le faigaluega i le ofisa e maua mai ai le seleni mo le tausiga o aiga ma fanau, e maua mai foi i lou galue lava o oe ia i le faatoaga ma le maumaga.
18 Hits
E iai lava le au faitau lauulu. O upu masani a toeaiina, e ‘ese lē faalele ‘ese lē maitau. Ia a o tatou foi ua tele lava foi ina tatou popoto e maitau leaga ma faaletonu o isi, ae galo o latou sao taūa ma o latou aogā i aso e tele, a ea?
108 Hits
E tele lava tiute a se tina i totonu o se aiga. I lo’u iloa iai, o le tina o le poutu o se aiga.
32 Hits
O Si’i Leaupepe o se tinā maopaōlo i le afio’aga o Faleasi’u I le āfea ai o le tinā iā Si’i le pōlokalāme o le Fofoga o Samoa i le aso ananāfi na ia fa’asoa mai ai se maealofa sili o lo’o naunau ai i le Aso Sa o Tinā.
18 Hits
Pau lava le tulaga muamua e viia ai le Ali’i ua o’o i le Aso Sa o Tinā o le ola ma le malosi.
17 Hits
O lea le talitonuga o le tinā i a Foketi Maiava o Falelauniu, ma o le isi lea mafua’aga i le fa’afualoa ai pea o lona soifua.
17 Hits
Ao faasauni atu ai mo le faamanatuina o le Aso Sa i Samoa ma le lalolagi atoa e le manofonofo ai nisi o tina ae o lo’o sailia lava seleni mo e tausiga o aiga ma fanau aemaise ai o a latou lava tina
44 Hits
E aga eseese lava tagata i lenei vaitau o le soifuaga ma le sailiiga o manuia mo aiga ma fanau
15 Hits
E eseese lava tagata ma o latou taleni i lenei vaitau i le sailiiga o seleni mo le atia’eaina o aiga ma fanau.
22 Hits
Faimai le tele o faaupuga o Samoa e le maua ai se mativa ae e fesili pea le mafaufau i nisi o aiga tu lata i le taulaga e maua ai le mativa i le itu i fale e nonofo ai aise foi?
37 Hits
E tofu uma lava le tagata ma lana matafaioi e faia lea mo le fesoasoani ai lea i totonu o lona aiga e le gata mo le itu e faatinoina ai o faalavelave faale-aiga ae o mea fai foi a le nuu ma le ekalesia.
16 Hits
Load More
© Samoa Observer 2016
Developed by Samoa Observer in Apia


text:
Peretānia Tele
Peretānia Tele, o se motu i le itu i matu Atalani mai le talafatai i matu-sisifo o le konetineta o Europa. Faatasi ai ma se vaega o 209.331 kilomita faatafafa, o le tele motu i Europa ma le iva-aupito sili ona tele i le lalolagi. I le 2011 sa i ai le motu o se faitau aofai o tagata o e uiga i 61 miliona tagata, o le faia e le motu lona tolu-sili ona populous i le lalolagi, O le motu o se vaega o le Iunaite Malo o Peretānia Tele ma Aialani i Matu, ua tuufaatasia ai le tele o lona teritori: le tele o Egelani, Sikotilani, ma Uelese i ai i le motu, ma o latou aai taitasi o tupe faavae, Lonetona, Edinburgh, ma Cardiff. Mafua se Malo e tasi o Peretānia Tele mai le iuni o Sikotilani ma Egelani i le 1707. I le 1801, faatasi Peretānia Tele i le tuaoi o le Malo o Aialani, ua avea le Iunaite Malo o Peretānia Tele ma Aialani.


text:
MATAUPU AUTŪ
Le Tusi Paia—Aiseā e Tutasi Ai?
Na māeʻa ona tusia le Tusi Paia i le pe ā ma le 2,000 tausaga ua mavae. Talu mai lenā taimi, e tele isi tusi na lauiloa ma toe mou atu. Peitaʻi e lē faapena le Tusi Paia. Seʻi iloilo vala o loo mulimuli mai.
Na faaauau ona iai le Tusi Paia e ui i le tele o osofaʻiga mataʻutia a tagata maualuluga. O se faataʻitaʻiga, i le vaitaimi o le senituri lona 13 i le senituri lona 15, ua taʻua i le tusi An Introduction to the Medieval Bible, o nisi atunuu na faapea mai o Kerisiano, ʻsa manatu i le umia ma le faitauina o le Tusi Paia i gagana e masani ai tagata, o se tetee ma faatuʻiese.’ Sa lamatia ola o tagata atamamai na faaliliuina le Tusi Paia i gagana e malamalama ai tagata, pe uunaʻia le suʻesuʻeina o le Tusi Paia. O nisi na fasiotia.
E ui lava i le tele o fili o le Tusi Paia, ae na faaauau ona avea ma tusi e aupito i sili ona tufatufaina atu. I se fua faatatau, e pe ā ma le lima piliona kopi o le Tusi Paia atoa pe i vaega, ua lomia i le silia ma le 2,800 gagana. O lenei tulaga ua matuā ese ai lava le Tusi Paia mai i tusi faafilosofia, faasaienisi, ma isi mataupu, ia atonu e toʻaitiiti i latou e mauaina pe e vave foʻi ona lē toe aogā.
Ua fesoasoani le Tusi Paia e faatumau ma faaleleia atili nisi o gagana ua faaliliuina ai. Sa telē se aafiaga o le faaliliuga faa-Siamani a Martin Luther i le gagana Siamani. Ua faamatalaina le uluaʻi faaliliuga a le King James Version, “atonu o le tusi aupito i sili lea ona telē sona taaʻiga lelei ua lomia” i le gagana Peretania.
ʻUa telē le taaʻiga a le Tusi Paia i aganuu a atunuu i Europa ma Amerika i Mātū. E lē gata ua taaʻina ai talitonuga ma faiga faalotu, ae faapea foʻi ata e tusi ma vane, tusitusiga, tulafono, faiga faapolotiki, ma isi vala e tele.’—The Oxford Encyclopedia of the Books of the Bible.
O nisi na o mea moni e tutasi ai le Tusi Paia. Ae aiseā ua matuā lauiloa ai le Tusi Paia? Aiseā ua lotomalilie ai nisi e lamatia o latou ola ona o le Tusi Paia? E tele māfuaaga, e aofia ai vala nei: O loo iai i le Tusi Paia faamatalaga atamai i le auala e tatau ona tatou ola ai, ma le auala e maua ai se faiā lelei ma le Atua. Ua fesoasoani mai foʻi ina ia tatou malamalama i le pogai autū o mafatiaga ma faafitauli o tagata. Ae sili ai, o loo folafola mai ai le faaiʻuina o na faafitauli, ma le auala o le a faataunuu ai.
O Loo Iai le Atamai Tau Amio ma Faaleagaga
E tāua aʻoaʻoga i le poto salalau. Peitaʻi ua faapea mai se faatonu o se nusipepa i Kanata, e taʻua o le Ottawa Citizen, ʻe tusa pe e tele ni ou faailoga maualuluga, ae e lē faapea ai e saʻo au filifiliga i le tulaga tau amio.’ I se suʻesuʻega na faia e se kamupani e taʻua o le Edelman, ua iloa ai o le toʻatele o tagata atamamai, e aofia ai taʻitaʻi o faigāmalo ma pisinisi, e taufaavalea, gāoi, ma faia faiga faatogafalea. O le iʻuga, “ua lē toe maufaatuatuaina ai e tagata ē ua fai ma taʻitaʻi.”
E taulaʻi atu le Tusi Paia i aʻoaʻoga i le itu tau amio ma le faaleagaga. E tatou te maua ai le tofā mamao i le “amiotonu, o le faamasinotonu ma le amio saʻo, o ala lelei uma ia.” (Faataoto 2:9) O se faataʻitaʻiga, o se tauleʻaleʻa e 23 tausaga, o lē o le a tatou faaigoa iā Setefano, sa faafalepuipui i Polani. A o iai i le falepuipui, na amata ona ia suʻesuʻeina le Tusi Paia ma talisapaia le aogā o fautuaga o loo iai. Na tusi o ia: “Ua ou iloa nei le uiga o le manatu ia ʻe āva i lou tamā ma lou tinā.’ Ua mafai foʻi ona ou pulea oʻu faalogona, aemaise lava i le ita leaga.”—Efeso 4:31; 6:2.
O le mataupu silisili na pāʻia ai le loto o Setefano, o le Faataoto 19:11: “O le tofā mamao o le tagata, e faagesegese ai lona ita, ma e matagofie foʻi lona lē manatua o le agaleaga.” O lea, pe a fesagaʻia e Setefano se tulaga e tofotofoina ai, e taumafai o ia e iloilo ma le toʻafilemu lea tulaga, ma faatatau mataupu silisili talafeagai o le Tusi Paia. Ua ia faapea mai: “Ua ou iloa nei o le Tusi Paia o le tusi taʻiala sili lea.”
O Maria o se Molimau a Ieova, sa tuuaʻia e se fafine faailoga tagata i luma o le lautele. Ae nai lo o le toe tali atu, sa savali ese ma le toʻafilemu Maria. Sa leaga faalogona o le fafine ona o ana gaoioiga, ma ia saʻilia loa Molimau a Ieova. Pe ā o se masina mulimuli ane, sa ia toe vaai ai iā Maria, sa ia fusi ma faatoese atu iā te ia. Sa manatu foʻi o ia o le agamalu ma le amio pulea o Maria, sa atagia mai ai ona talitonuga faalotu. O le iʻuga, sa filifili lenei fafine ma sui e toʻalima o lona aiga, e suʻesuʻe le Tusi Paia ma Molimau a Ieova.
Na fetalai Iesu, “e taʻuamiotonuina le atamai i ana galuega.” (Mataio 11:19) E tele faamaoniga e iloa ai le aogā o mataupu silisili o le Tusi Paia. E avea ai i tatou ma tagata e sili ona lelei. E “atamai ai le tagata e leai se poto masani,” e “olioli ai le loto,” ma e “malamalama ai mata” i le itu tau amio ma le tulaga faaleagaga.—Salamo 19:7, 8.
O Loo Faamatala ai Mafatiaga ma Faafitauli o Tagata
Pe a faia ni saʻiliʻiliga i se faamaʻi tele, e taumafai le ʻausuʻesuʻe e saʻili le pogai na māfua ai. E faapena foʻi pe a tatou taumafai e malamalama i le pogai o mala ma puapuaga ua mafatia ai tagata. O loo iai i le Tusi Paia le fesoasoani, auā o loo faamauina ai lo tatou talafaasolopito mai i le amataga, le taimi na amata ai o tatou faafitauli.
O loo faamauina i le tusi o Kenese na amata puapuaga o tagata ina ua fouvale uluaʻi tagata i le Atua. Na filifilia e i laʻua lava le mea lelei ma le mea leaga, o le aiā e na o Lē na foafoaina mea e pule ai. (Kenese 3:1-7) E faanoanoa ona talu mai lenā taimi, ua iai foʻi i tagata lenā mafaufau fia tutoʻatasi. O le iʻuga, ua faaalia i mea ua tutupu i le talafaasolopito, ua leai se saʻolotoga ma se fiafia o le fanau a tagata, ae ua na o feteenaʻiga, mafatiaga, ma puapuaga i le tulaga tau amio ma le faaleagaga. (Failauga 8:9) Ua talafeagai ai le taʻua i le Tusi Paia ʻe lē o i le tagata, ona faatonuina le mea e ui ai o ia.’ (Ieremia 10:23) Ae o le tala lelei, ua toeitiiti ona faaiʻuina lea o le leaga o le tulaga fiatutoʻatasi o tagata.
O Loo Taʻu Mai ai le Faamoemoe
Ua faamautinoa mai i le Tusi Paia, o le alofa o le Atua i ē e faaaloalo i lana pule ma ana tapulaa, o le a lē faaauau ai ona iai le amioleaga ma mafatiaga. O tagata amioleaga o le a ʻselesele i āuga o o latou ala.’ (Faataoto 1:30, 31) Ae “o ē e agamalu, e fai mo i latou le lalolagi, e matuā faafiafiaina foʻi i latou ona o le tele o le filemu.”—Salamo 37:11.
O le a faataunuu e le Atua lona finagalo mo se lalolagi filemu e ala mai i lona Malo. (Luka 4:43) O lenā Malo o le a pulea le lalolagi, ma o le a faaalia ai e le Atua le tonu o lana pule silisili ese i le fanau a tagata. Na faafesootaʻi e Iesu le Malo ma le lalolagi ina ua taʻua i lana tatalo faaaʻoaʻo: “Ia oo mai lou malo. Ia faia lou finagalo i le lalolagi.”—Mataio 6:10.
Ioe, o le a faia e tagatānuu o le Malo o le Atua le finagalo o le Atua, ma amanaʻia e na o Lē na foafoaina mea e iai le aiā e pule ai, ae lē o se tagata. O le a lē toe iai ni faiga piʻopiʻo, matapeʻapeʻa, le lē tutusa o le tulaga tau tamaoaiga, faailogalanu, ma faigātaua. O le a autasi le lalolagi, tasi le faigāmalo, ma o le a tutusa tapulaa tau amio ma le faaleagaga.—Faaaliga 11:15.
O le auala autū e tatou te oo atu ai i lenā lalolagi fou, o aʻoaʻoga. Ua taʻua i le 1 Timoteo 2:3, 4, “e finagalo [le Atua] ina ia faaolaina ituaiga uma o tagata, ma ia maua le poto saʻo i le upu moni.” O lenā upu moni e aofia ai aʻoaʻoga o le Tusi Paia ia atonu e tatou te taʻua o tulafono faavae o le Malo, o tulafono ma mataupu silisili o le a lima taʻitaʻiina ai, e pei o mataupu silisili e maua i le Lauga a Iesu Keriso i le Mauga. (Mataio mataupu e 5-7) Pe a e faitau i na mataupu e tolu, taumafai e faaata le ituaiga olaga o le a iai pe afai e faatatauina e tagata uma le atamai o Iesu.
Pe e tatau la ona faateʻia i tatou i le avea o le Tusi Paia ma tusi ua sili ona tufatufaina i le lalolagi? E leai. O aʻoaʻoga o loo iai ua faamaonia ai o se tusi mai i le Atua. O le tele ua tufatufaina atu ai le Tusi Paia, ua faaalia ai e finagalo le Atua ia iloa e atunuu uma ma gagana o ia, ma ia maua aogā i faamanuiaga o le a aumaia e lona Malo.—Galuega 10:34, 35.
Faitau Atili
TALA LELEI MAI I LE ATUA!
Pe e Saʻo Aʻiaʻi le Tusi Paia?
Afai o le Tusi Paia e mai le Atua, e tatau la ona sili atu i lo o se isi lava tusi.
O Ā AʻOAʻOGA MONI A LE TUSI PAIA
O le Tusi Paia, o se Tusi Mai le Atua
E faapefea ona fesoasoani le Tusi Paia i ou faafitauli? Aiseā e mafai ai ona e talitonuina valoaga o loo iai?
POLOKALAME O SUʻESUʻEGA FAALE-TUSI PAIA
Aiseā e Suʻesuʻe ai le Tusi Paia?
Ua saunia mai e le Tusi Paia tali i fesili tāua o le olaga mo le faitau miliona o tagata i le lalolagi aoao. Pe e te manaʻo e avea oe ma se tasi o i latou na?


text:
Ua tatou faalogo pea i le tele o mea matautia na tutupu i totonu o lotoifale faaleaiga, i le va o matua ma fanau i o tatou nei augatupulaga.
3 Hits
O le maua ai o le fa’atalatalanoaga ma le tamā Vao Maoluma Lauagiagi, 60, Tuana’i ma Afega o aga’i mai lona ma'umaga.
3 Hits
E iai lava so’o se auala e mafai ona e galue ai i le olaga. O Uma Latu mai Tanugamanono ma Iva, o lana ia galuega fai o le fa’atauina atu o chips e fai i le talo ma le fa’i aua se seleni maua.
4 Hits
E tatau lava i le malo ona savalia ia latou tala e fai. O fua o fa’ato’aga o le ivi malosi lea a le tatou atunu’u ma e tatau lava ona tele le tupe e fa’aalu ai i lona atina’eina.
3 Hits
Na maua le avanoa o le Fofoga o Samoa ma le tinā i a Maota Lopati, 84 le matua o le soifua o Sa’anapu-tai i le aso ananafi.
16 Hits
O Pili Lualu o se tamā 42 tusaga le matua le soifua o Savaia Lefaga. O ia foi o se faifa’atoaga.
9 Hits
O le maua ai o le fa’atalatalanoaga a le Fofoga o Samoa ma Charlie Eti o Matautu Lefaga sa ia taua ai le taua tele o lona fa’atoaga talo ia te ia ma si ona aiga.
13 Hits
O le aso ananafi na maua ai le fa’atalatalanoaga a le Fofoga o Samoa ma Etisone Tuāfono o Matautu i Lefaga.
11 Hits
E faigofie lava le olaga i Samoa. O mea uma lava e tu’ufua mai, o le galue lava ae a mana’omia foi se fesoasaoni o le loto maulalo ma le agamalu e fesili ai.
16 Hits
O le aso ananafi na maua ai le fa’atalatalanoaga le Fofoga o Samoa ma le timā ia Kenose Saofa’i o lo’o aga’i atu e fagota aua se ina’i o le saka.
16 Hits
O le tausia lelei ai o aiga o se tasi lea o vaega e ao lava ona ave ai le fa’amuamua.
10 Hits
O le tele o suiga o lo’o ua I ai nei i Samoa na fa’ailoa e le tinā i a Mesepa Seiuli o se tulaga lea o lo’o fa’apea ona tu’ufesilisili ai pea ona e le’o mafai ona ia mautauina vaega nei i totonu o lona afio’aga o Manunu.
14 Hits
O le aso ananafi na maua ai le fa’atalatalanoaga le Fofoga o Samoa ma le tamā ia Taua Linopati o Faleula ma Palauli Savai’i
29 Hits
“A leai se tiga, leai fo’i se mea e te maua. O le manatua fa’alia lena a Mikaele Viliamu mai Taga Savai’i.
19 Hits
O le maua ai o le fa’atalatalanoaga le Fofoga o Samoa ma Ulupano Folau of Leauva’a ma Faleula sa ia le ma ai lava e fa’ailoa mai le tele o fa’afitauli o lenei olaga ma le leai ni avanoa faigaluega.
19 Hits
O le lagona o le fiafia na fa’ailoa e Maletina Asia o Faleula-Uta ona o le mafai lea ona maua se galuega mo lona tuaganae i a Akuino Folau i le Pulega o le Suavai.
19 Hits
O le olaga lenei e leai lava se sasi po se fa’aletonu. O le ala lava o filifiliga e faia e le tagata.
44 Hits
Na maua le fa’atalatalanoaga le Fofoga o Samoa ma Maliuga Agamaua o se tasi o ali’i i o Samatau ma Saluafata ma sa ia fa’ailoa ai ni manatu e uiga le tulaga o le galue malosi ma le tau le tausi aiga.
21 Hits
O nisi o taimi a leai ni vaega taua e mana’omia le olaga e faigata lava ona ola ma soifua se tagata.
21 Hits
Load More
© Samoa Observer 2016
Developed by Samoa Observer in Apia


text:
MATAUPU 115
Ua Latalata i le Paseka Mulimuli a Iesu
MATAIO 26:1-5, 14-19 MAREKO 14:1, 2, 10-16 LUKA 22:1-13
UA TOTOGI IUTA LE SEKARA E FAALATAINA IESU
UA FAIA E APOSETOLO E TOʻALUA SAUNIUNIGA MO LE PASEKA
Ua māeʻa nei ona aʻoaʻo atu Iesu i ona aposetolo e toʻafā i luga o le mauga o Olive, ma tali ai la latou fesili e faatatau i lona faatasi mai i le lumanaʻi ma le taufaaiʻuiʻuga o lenei faiga o mea.
O se aso e matuā pisi tele Nisani 11. Atonu a o latou agaʻi atu i Petania e mālōlō ai i le pō, ua fetalai atu Iesu i ona aposetolo: “Ua outou iloa ua toe lua aso ona oo lea i le paseka, ma e tuuina atu ai le Atalii o le tagata ina ia tutuʻi i luga o le laau.”—Mataio 26:2.
Ua oo nei i le Aso Lulu, Nisani 12, ma ua iai nei na o Iesu ma le ʻauaposetolo. E foliga mai o loo mālōlō na o i latou. I le Aso Lua, na taʻusalaina ai e Iesu taʻitaʻi lotu ma faaalialia i lumāmea o latou uiga leaga. Ua latou saʻili nei e fasioti iā te ia. O lea, ua ia lē faailoa atu ai o ia i luma o le lautele. O lenei gaoioiga ua ʻalofia ai se mea e ono tupu, lea e taofia ai o ia mai le faamanatuina o le Paseka ma ona aposetolo, pe a mavae le goto o le lā i le afiafi o le aso e sosoo ai, a o amata Nisani 14.
Peitaʻi, e leʻi uma ai taumafaiga a le ʻaufaitaulaga sili ma le ʻautoeaina o le nuu a o leʻi oo i le Paseka. Ua latou faapotopoto i le lotoā o le maota o le ositaulaga sili o Kaiafa. Aiseā? E latou te lē o fiafia ona o le faaalialia e Iesu i lumāmea o latou uiga leaga. O lea ua latou taupulepule ai “e fai se togafiti ina ia puʻe ai Iesu ma fasiotia.” E faapefea ona latou faia lenei mea, ma o afea o le a latou faia ai? Ua faapea ane le tasi i le isi: “Aua le faia i le tausamiga ina neʻi vevesi tagata.” (Mataio 26:4, 5) Ua fefefe i latou, ona o le toʻatele o tagata e fiafia iā Iesu.
I lenā lava taimi, ua alu atu ai se tasi i taʻitaʻi lotu. Ua faateʻia i latou i le iloa ane, o lenei tagata o Iuta le Sekara o se tasi o aposetolo o Iesu. Ua totō e Satani iā Iuta se manatu leaga o le faalataina lea o lona Matai. Ua fesili atu Iuta iā i latou: “E fia se mea tou te aumaia iā te aʻu ou te faalataina ai o ia iā te outou?” (Mataio 26:15) Ua latou fiafia i lenei fuafuaga, ma ua latou ʻioe e avatu iā te ia tupe siliva.’ (Luka 22:5) O le aofaʻi ua latou avatu iā te ia e tolu sefulu tupe siliva. E tāua lenei mea, auā o le tau o le pologa e toʻatasi e 30 sekeli. (Esoto 21:32) O le faia faapea, ua faaalia ai le ʻinoʻino ma le manatu faatauvaa o taʻitaʻi lotu iā Iesu. O lea, ua amata ai loa ona “saʻili [e Iuta] se avanoa lelei e faalataina ai [Iesu] iā i latou, ae e lē o iai le motu o tagata.”—Luka 22:6.
E amata Nisani 13 pe a goto le lā i le Aso Lulu, ma o le pō mulimuli (pō lona ono) foʻi lea o Iesu i Petania. O le a faia i le aso e sosoo ai sauniuniga faaiʻu mo le Paseka. E tatau ona suʻe mai se tamaʻi mamoe, ona fasia lea ma tunu atoa pe a amata Nisani 14. O fea o le a latou faia ai lenei taumafataga, ma o ai o le a tapenaina? E leʻi faailoa atu e Iesu ni faamatalaga e faatatau i sauniuniga e faia mo le Paseka. O lea, ua lē mafai ai e Iuta ona faailoa atu ni faamatalaga i le ʻaufaitaulaga sili.
Ua oo nei i le aoauli o le Aso Tofi, ma ua aauina atu e Iesu Peteru ma Ioane ma faapea atu iā i laʻua: “Ia oulua ō ma sauni se mea tatou te aai ai le paseka.” Ua la fai ane iā te ia: “O fea e te finagalo ma te saunia ai le paseka?” Ua fetalai atu Iesu: “Pe a oulua ō atu i le aai, e faafetaui oulua e se tamāloa o loo ave se faguvai. Ia mulimuli atu iā te ia i le fale e ulu atu i ai. Ia oulua fai atu i le matai o le aiga, ʻUa faapea mai le Aʻoaʻo iā te oe: “O fea le potu e tali ai mālō ou te ʻai ai le paseka ma oʻu soo?”’ Ona ia faasino atu lea iā te oulua se potu tele i luga ua uma ona teu lelei. Ia saunia mea uma i inā.”—Luka 22:8-12.
E mautinoa o se soo o Iesu le matai o le aiga. Atonu o loo ia faatalitalia le talosaga a Iesu, ina ia faaaogā lona fale mo lenei sauniga faapitoa. Ina ua taunuu atu nei aposetolo e toʻalua i Ierusalema, ua la maua ai mea uma e pei ona fetalai ai Iesu. Ua la faamautinoa ua saunia le tamaʻi mamoe, faapea isi tapenapenaga mo le Paseka. O lea, ua saunia mea uma e manaʻomia e Iesu ma ona aposetolo e toʻa 12, mo le faamanatuina o le Paseka.


text:
Olea taoto ia fa’alaau tapu’e ou paia Samoa, aua o Oe ole ao mamala ile faasouga o ao male atu Folasa. O paia ua taoto a’o taotoga o I’a Sa. Ae tau ia ina ou saua ile va ina ne’i fai ma lape ole taumafaiga vaivai a lenei Ekalesia. Ae le mafai ona fa’agaloina le nofo tapua’i o Ekalesia e fia, le Aufaigaluega paia ale Atua I itu e fia, tama ma tina ole atunu’u, aiga ma nu’u, uo ma e masani, o lo’o nofo tatalo ma nofo tapua’i a’o alo faiva atu le SCC i lana galuega ole malumalu ale Atua male fa’afouina ole hall.
Ua lupepe le taumanu ula aua ua afio le mamalu male paia ole SCC, ile susuga ale fa’afeagaiga ia Fiatupu Tavai male faletua, susuga a A’oA’o, afio le afioga ile Ta’ita’ifono male mamalu ole Laulau Fono, le fofoga fetalai ia Vavala male pou tu toa i afioga i Tiakono ma o latou faletua, le mamalu ile mafutaga tina male autulavou.
Matou te manatuaina le upu a Nafanua ia Malietoa Fitisemanu na taunu’u ile 1830 ia Malietoa Vainu’upo, “ Fa’atali ile lagi se ao o lou malo”. E tagi ai le loto male agaga ona e ese le moni male fa’amaoni o upu ole vavau sa fa’asolo mai io tatou tua’a. Ona o lo’o tatou tautua pea ile Atua ma lana galuega, ele mafai ai ona fa’aititia le moni o molimau ale Tusi Paia. Ua fa’amanatu mai ia tatou, ele mafai ona tu’u lafoaina e Ieova ona tagata. E taunu’u ai fo’I upu ale aposotolo, ele ose mea fa’aleaoga le tautiga ile Alii.
Fa’afetai tapua’i. Fa’afetai alolofa ma agalelei. Fa’afetai nofo tatalo male tu’i ole mulipapaga a’o alo faiva atu le SCC mose taumafaiga aua se mila ole Atua. Matou te talitonu, olea i ai se malama ile lumana’I olea fa’ase’e tuagalu ai lo matou sa, ae fa’atali atu mo outou lupe ole foaga ma o matou aiga.
Fa’amalo le SCC tauivi. Malo le ola tautua ile galuega. Ia lava pea le onosa’i a’o tatou faimalaga ile vasa faigata seia tatou taunu’u i fagalele e laolao lemu. Aua a uma ona tatou fa’apea ane lea, o auauna le aoga i matou male fa’atauva’a.
Ia manuia lau folauga SCC.


text:
Matagi Malolosi
Pe a tu'uina mai se lapata'iga, ma a'o agi se afa
O afa e ono a'afia ai ni vaega tetele ma e masani ona omai fa'atasi ma matagi malolosi, timuga mamafa po'o afa'aisa, faititili, uila, asiosio, ma le sousou o le sami. E ono fa'aleagaina ai fale ma auala, eletise ma isi mea, a'afia ai mea toto ma lafumanu, fa'aleaga ai au'aunaga, ma fa'aleagaina ai le talafatai ma nofoaga tulata i le sami.
O tala auili'ili i le Va'aiga o le tau ma ni lapata'iga o le leaga o le tau o lo'o tu'uina atu e le au'aunaga a le MetService ma e maua uma lea i ala fa'asalalau ese'ese, e o'o lava i i-meli, ma le ofisa a le Metservice.
A'O LE I AGI SE AFA MALOSI
- Ia faia se Fuafuaga Fa'ata'atia mo lou Aiga. Ia tu'ufa'atasia ma fa'aleleia atili ni mea e te mana'omia mo oe ma lou aiga aemaise o se ato e te alu fa'atopetope ma oe.
- Ia saunia lou fale ma lou fanua mo matagi malolosi. Ia va'aia ma taofia lelei i lalo ni mea mamafa pe ave esea ni mea e ono a'afia ai ni mea pe a agi malosi mai se matagi. Ia fai ma siaki so'o le taualuga o lou fale e fa'amautinoa o lo'o lelei ma saogalemu. Tusi ma lisi uma i lalo ni mea o lo'o fia saisaia pe tu'u i totonu o le fale pe a lapata'ia mai ni matagi malolosi.
- Ia fa'alatalata mai ni mea e fa'aaoga e toe faaleleia ai fa'amalama e pei o tapoleni, pusapepa malo ma ni mea e fa'apipi'i ai.
- Afai o fai sau galuega o le fa'aleleia atili o lou fale, ia fa'amautinoa le fetaui lelei ma fua o fale ua uma ona fa'ata'atia mai e le ofisa o faiga fale a Niu Sila e ono fa'aitiitia ai le leaga i afa ma matagi malolosi.
- I galuega tau fa'atoaga, ia iloa po'o fea tonu le vaega o le fanua e sefe ma saogalemu mo manu mai lolovai, ele'ele solo ma uaea o moli eletise.
PE A TU'UINA MAI SE LAPATA'IGA, MA A'O AGI SE AFA
- Ia iloa ma fa'alogologo lelei i tala fou o le tau. Ia fa'alogo i lau leitio aua e aumai ai uma fa'asalalauga ma fautuaga a le ofisa o le Puipuiga Lautele i taimi o fa'alavelave fa'afuase'i mo oe ma lou nofoaga lautele ma tulaga o lo'o i ai.
- IFa'atino lau fuafuaga fa'ata'atia ma siaki lau ato e te alu fa'atopetope ma oe ina nei te'i ua vave ona ave eseina atu oe ma lou fale.
- Teu malu ma tu'u uma i totonu ni mea e ono feavea'i e le matagi malolosi ma e ono lavevea ai nisi.
- Ia tapunia uma fa'amalama, faitoto'a o fafo ma totonu. Toso ie o fa'amalama aemaise i luga o fa'amalama e puipuia mai ai i ni manu'aga mai fa'amalama ta'ei ma felelei solo.
- Afai e malosi tele le agi a le matagi, ia soso ese ma faitoto'a ma fa'amalama ma ia fa'amalumalu i totonu o le fale.
- O ala vai e ono a'afia fo'i o le ala lea e taua tele ai le fa'asaoina o ni vaiinu i totonu o paelo mama ma konitaina ma fa'atumu tapu ta'ele ma tapu fulumata i vai.
- Aua ne i so'ona feoa'i i fafo ma taumafai ona aua ne'i o i ta'avale se'i vagana ai ua mana'omia lava.
- O le motusia o le eletise e ono tupu fo'i ona o le leaga o le tau. Ave'ese uma mai mea e alu i le uila mai le palaka o le puipui o le fale ona e ono fa'aleagaina pe a motusia fa'afuase'i le eletise. Afai ua pe le paoa, ave ese uma mea tetele e ola i le eletise ona e ono fa'aleagaina pe a toe ola mai le eletise.
- Aumai i totonu o le fale au meaola tausi. Ia tu'u atu au manu fafaga i se mea malu. Afai e ono ave esea mai fa'atopetope oe, alu ma ave au meaola tausi.
AFA 'AISA
I le taimi o se afa 'aisa, o le popolega tele o le leai lea o se mafanafana, eletise ma au'aunaga o feso'ota'iga, fa'apea le fa'aitiitia o sapalai pe afai e sili atu ma se aso se tasi a'o alu pea le afa 'aisa. E taua tele i tagata o lo'o nonofo i vaega e ono a'afia i afa 'aisa le va'ai i isi auala e ono maua ai se eletise e maua ai se mafanafana e pei o afi suau'u e maua ai se eletise.
- Taumafai ona aua ne i o ese mai ma fale se'i vagana ai ua mana'omia tele aemaise lava pe a tu'uina mai se lapata'iga.
- Afai e te alu malaga ia mautinoa ua e lava saunia ma ia i ai ni filifili mo le 'aisa, taga e moe ai i totonu, ofu mafanafana ma mea e mana'omia vave.
- I le fale, siaki po'o lava le suau'u mo le ogaumu tafu i fafie, masini fa'amafanafana e alu i le kesi, masini kuka papakiu ma le afi suau'u.
- Aumai i totonu o le fale au meaola tausi. Ia ave uma lafumanu i se vaega malu.
- Afai ua sau se afa 'aisa a'o e i lau ta'avale po'o lau loli, nofo i totonu o lau ta'avale. Ta'i sefulu minute ma ki le ta'avale e fa'amafanafana ai le afi. Ia to'aga e inu vai ina ia aua ne'i e matelaina. Tatala fa'alaititi se fa'amalama e fa'aalu ai i fafo le ea o le carbon monoxide ae fa'asau i totonu se ea fou. Ia fa'ailoa atu oe i tagata o lo'o faia galuega lavea'i e ala lea i le nonoaina o se ofu lanuese malosi i le pou i fafo o le leitio a lau ta'avale ma ki pea le moli i totonu o lau ta'avale.
ASIOSIO
O asiosio e masani ona tutupu i nisi taimi i nisi o vaega o Niu Sila. O se asiosio o se vaega lauitiiti o le ea e ta'avilivili malosi agai ifo i le fogaeleele mai se ta'aviliga o faititili I le vanimonimo. O le fa'ailoilo masani atoa ma se lapata'iga o le fa'aumiumi lea o le pa'o, ma le leoleoa po'o le leotele o se ao o lo'o saoasaoa lana sau ma aumai uma mea e tau mai i ai ma e foliga mai o se fa'atumu.
- Ia fa'ailoa atu i isi pe a mafai.
- Ia vave loa ona lalafi i se mea malu lelei. O totonu i lalo o le fa'avae o le fale o le mea e pito i sili lea ona saogalemu. Afai e leai se nofoaga e maualalo na i lo'o le fola o le fale, ia vave ona alu atu i se isi vaega o le fale e leai ni fa'amalama o i ai ma ia i lalo o le fogafale i lalo o le fale. Ia lafi loa i lalo o ni meafale malolosi ma ufiufi lou tino i se fa'amalu po'o se palanikeke.
- Afai na maua oe i fafo, ia soso ese ma la'au pe a mafai. Ta'oto taliaga i se 'autu o lata ane, po'o se pu po'o so'o se mea e maualalo i le ele'ele ma ufiufi lou ulu.
- Afai o i totonu o se ta'avale, ia vave ona alu i fafo ma va'ai se mea e malu e lafi ai. Aua ne'i e taumafai e te lua mili ma se asesio pe moulu fo'i i lalo o le ta'avale e lafi ai.
PE A UMA SE AFA MALOSI
- Fa'alogologo i lau leitio mo fa'asalalauga fa'apitoa o le a maua atu ai ma ni fautuaga e tatau ma fetaui ma lou nofoaga lautele ma tulaga o lo'o i ai.
- Siaki mo ni manu'aga ma fesoasoani i isi pe a mafai, aemaise lava i latou o lo'o mana'omia se fesoasoani fa'apitoa.
- Ia va'ai ma lipoti uma ni uaea, paipa ma nisi vaega ua fa'aleagaina.
- Ia fa'afeso'ota'i lou ofisa fa'aitumalo pe afai ua fa'aleagaina lou fale po'o le nofoaga o lo'o e aumau ai.
- Afai ua fa'aleagaina lou fale po'o au meatotino ia tusitusia uma i lalo, pu'e ni ata ma fa'afeso'ota'i le kamupani inisiua. Ia fa'afeso'ota'i le pule o le fale pe afai ua leaga se fale totogi o lo'o e nofo ai.
- Fesili i lau ofisa fa'aitumalo mo ni fautuaga pe fa'apefea ona fa'amama ma tapenaina ni mea ua leaga ma le saogalemu.


text:
Ole aoga lenei ole New Zealand Institute of Technical Training oloo iai nei lona ofisa autu i Manukau, ma ua latalata ile 20 tausaga talu ona iai lana tautua ile komuniti auā fanau aoga mai le atu Asia faapea foi ma tagata Pasifika.
O lenei aoga sa faavaeina ele alii mai Bunjab i Initia e suafa ia Kulbir Singh ma o ia foi oloo faauluulu iai le aoga. Ile ta‘ua ole New Zealand Institute of Technical, i totonu o Aotearoa ona o lea ua mafai ona amata malaga mai ai nisi o alo ma fanau o Samoa, ma aoaoina ai i totonu o lenei aoga ma ua faamanuiaina ai ise pemita aoga faatasi ai ma se pemita e ono ausia ai le mafai ona faigaluega ile 20 itula ile vaiaso.
O lona uiga ose avanoa lelei lenei faaauro ma e ēe aumaua foi e nei fanau aoga nei avanoa e lua e ono ausia ai nei faamanuiaga auā manuia o aiga ma le luamanai ole tamatiti lava ia.
Ole Aso Faraile ua mavae 3 o Mati na faataunuuina ai le Alumni Conference a lea aoga i lona lala fou e lei leva ona tatala ile 155 Queen St ile City ma sa molimauina ai le fetuleni atu o tagata mai Asia ae sili ai o lea ua felanulanuai le aoga i tagata Pasifika aemaise lava ia Samoa e molimauina lea koneferenisi.
E matagofie ma feilafi tautinoga ma molimau a fanau sa faauu ma faamanuiaina i lenei aoga ae sili ai oloo filofilo ai ma se alo o Samoa i nei tautinoga le tamaitai ia Julie Matua mai le afioaga o Salamumu ma Tiavea, ose alo e faasino ile susuga ile faafeagaiga ia Rev Taeao ma le faletua ia Sela Matua, ma ua lagona ai le agaga faafetai ma faageetia ona oloo iai ni alo o Samoa o lea ua mafai ona ausia ia tulaga maualuluga o aoaoga i totonu ole New Zealand Institute of Technical Training.
Ole faletua ia Alaifaiva Lemoe Futi oloo galue nei ose volunteer i totonu o lenei aoga, ma e lē o toe mamao ona galue tumau lea ina ia avea o ia ose sooupu i totonu ole aoga faapea ma tamaiti aoga Pasifika. Ua ia faailoa le tele ole avanoa e ono maua ai e fanau Samoa e lei nofomau nei faamanuiaga e lua e ono aoga ai e maua ai se pemita aoga ma le pemita faigaluega.
O nisi o tamalii ole atunuu oloo galulue ai i totonu ole New Zealand Institute of Technical Training ole afioga lea ia Savea Egelani Soonalole oloo avea nei ma taiulu ole Academic side ose tagata ua lauiloa i totonu o Aotearoa i lona tomai faaleaoaoga, faapea le susuga ia Patrick Popo Lemalu ua lauiloa i tulaga o musika o lea foi oloo faasoa ai lona tomai i musika i totonu o lenei lava aoga.
E 5 aoga oloo faatuina i Ausetalia ma oloo maua ai foi avanoa mo fanau Samoa ma le Pasifika oloo alala ma papaaao ai i Ausetalia, ae lua oloo iinei i Aotearoa.
Ole sailiili matagi o tatou tagata Samoa auā se manuia o aiga nuu ma ekalesia o lea ua tatala mai ai le faitotoa mo fanau ina ia latou saili ai le poto salalau auā galuega, aemaise ai o pemita aoga ma pemita e saili ai galuega lea ua faasafua mai le alofa ole New Zealand Institute of Technical Training mo tagata Pasifika aemaise lava i tagata Samoa auā o lea ua maua le faamāmā avega i alo ma fanau Samoa oloo galulue ai i totonu.
Ole tele o fanau aoga oloo malaga mai Samoa oloo malaga mai ile pemita aoga ile ono masina ile Level 4, ma oloo mafai foi ona faaauau ma toe faaopoopo le pemita pe a solosolo lelei aoaoga.
O nisi o fanau oloo tapena mai i Samoa ile taimi nei o i latou ia oloo faiaoga ile Kolisi o Samoa ma le Kolisi o Avele lea ua fuafua mai e fia auai foi i lea aoga.
O nisi o avanoa lelei o lea ua maua mo tagata aoga, oloo mafai foi ona aumai uma ele aoga le ulugalii ma le fanau pe afai o lea ua mafai ona malaga mai i Niu Sila nei e aooga ai ile New Zealand Institute of Technical Training.


text:
Ole igoa ole tamaitai Samoa Destanee Aiava ua lauiloa nei ile taaloga ole Tenisi mai lana taaloga muamua (first round) ale Asosi Tenisi a Tamaitai (WTA) Brisbane International lea sa fai ile vaiaso na tea nei.
I lana taaloga amata ile taamilosaga muamua na manumalo ai o ia ile tamaitai Amerika o Bethanie Mattek-Sands i seti e tolu 2-6, 6-3, 6-4.
Ole tulaga e maoae o lenei manumalo, ona o Destanee, ole tamaitai e pito sili ona talavou lea ua manumalo ise taaloga ale WTA. E na‘o le 16 ona tausaga. Ae ole isi tulaga mataina i lenei alo ole atunuu, ole maua lea o lona avanoa e taalo ai ile Australian Open i lona lava nuu i Melepone e amata ile vaiaso fou.
Ole Australian Open ole tasi lea o taamilosaga faapitoa ale Tenisi ile Lalolagi. O taamilosaga ia e fā e iai ma le French Open, Wimbledon i Egelani, ma le US Open i Amerika.
Ae o lana taaloga i Perisipeni ile Aso Lua na tea nei, o taaloga ia e tapena ai mo le Australian Open, na feiloai ai ma le tamaitai o Bethanie i lana taaloga muamua.
Ole tenisi e faatulagaina alii ma tamaitai taalo uma lava ole lalolagi. Ole tulaga o Bethanie e 178, ae ole tulaga o Destanee e maualalo ile 388.
Ole eseesega lea o ia tamaitai e toalua, ae e lei avea lea ma tulaga na faaletonu ai le taalo a Destanee. E ui na maua e Bethanie le seti muamua i taaloga e 6 ile na‘o le 2 a Destanee, ae na tu malosi mai Destanee ile seti lona lua lea na manumalo ai o ia i taaloga e 6 ile 3 a Bethanie. Sosoo ai ma le seti mulimuli, e ui foi la na falo le taaloga ae na manumalo ai Destanee ile seti i taaloga 6 ile 4 a Bethanie.
Na vivii ele lalolagi atoa le manumalo ole tamaitai Samoa e lē gata ile talavou o Destanee ae ole mataina foi o lana taalo malosi. Na vaaia ai foi le tutulu o lona tuaa, le tamā ia Mareko ma le faletua ia Rosie Aiava ona ole fiafia ile tulaga maoae na ausia e si o la alo.
Na maua le avanoa o Destanee ile taamilosaga lona lua lea na feiloai ai ma le tamaitai Rusia o Svetlana Kuznetsova ole tamaitai Rusia e tulaga iva ile lalolagi faatusa ia Destanee e 388 ile lalolagi.
Ile taaloga lea pe a faatusa ile vava mamao o tulaga o Destanee ma lana paga o Svetlana e tatau ona maua e Svetlana seti uma e lua 6-0 6-0. Peitai e lē ole tulaga lea sa iai, na manumalo Destanee i taaloga e fā ile seti muamua, ae ole taaloga lona lua e tolu seti na maua e Svetlana.
Ole malo a Svetlana e 6-4 6-3.
Ile mae‘a ai ole la taaloga, na ta‘ua ai ele Rusia le lelei tele ole taalo a Destanee. “E matuā lelei tele lana ta mai tua (backhand) ma le ta i luma (forehand). Ae o lana serve foi e matuā lelei tele.”
Ae ole isi mea, e faaluaina lo‘u matua ia Destanee ae o lea na ave atoa lona malosi e finau ile la taaloga ona ole malosi tele ole tamaitai Samoa ma le lelei o lana taalo.
Ua lua ai nei tausaga talu ona liliu faapolofesa Destanee ile tenisi. Na amata ile tausaga 2015 a‘o 14 ona tausaga. Na faailoa e Destanee le taimi na amata moemiti ai o ia e fia taalo faapolofesa ile tenisi.
“Sa ou matamata ia Serena Williams ile Aussie Open. Na faagaeetia o‘u lagona i lea taimi auā o la‘u taaloga lea. Na ou faapea ai ia te au lava, oute fia numera tasi ile lalolagi ile taaloga.”
Ole faiaoga a Destanee o lona lava tina o Rosie. Ile saunoaga ale tina, “E lē o faateia ma‘ua ma Mark ile maualuga ole tulaga ua vave oo iai le taumafai a Destanee. Ua leva ona ma vaaia ma talitonu ile taleni oloo iai ia Destanee e taalo tenisi ai ile tulaga faapolofesa ole taaloga.” Ole vaiaso nei ole a taalo ai Destanee ile Priceline Kooyong Classic e tapena ai mo le Australian Open ile vaiaso fou.